topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Elektrizitatea eta automatismo elektrikoak (Modulua)" topic_facet:"Produkzioko Sistema Automatikoen Muntaia eta Mantentze Lanak (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Produkzioko Sistema Automatikoen Muntaia eta Mantentze Lanak (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


«Ez gaituzue makurraraziko» | Politika | Berria\n'Herriko tabernen auzia'. Balorazioa\n«Ez gaituzue makurraraziko»\nAuzitegi Nazionalaren epaia «astakeria juridikoa» dela salatu dute auzipetuek.\nZigortuak jarduera publikotik apartatzeko helburua dutela diote, eta «zigor kolektiboa» dela 'herriko tabernak' kentzea\nEspainiako Auzitegi Nazionalak 35/02 auzian ateratako epaia baloratzeko auzipetuek Donostian egindako agerraldia, atzo. JON URBE / ARGAZKI PRESS\n«Astakeria juridikoa» dela eta, argi esan dute 35/02 auzian epaitutakoek: sententziak ez du oinarri juridikorik, eta helburu politikoei jarraituta hartu du erabakia Espainiako Auzitegi Nazionalak. Zigortutako hogei pertsonak jarduera politiko eta publikotik apartatu nahi dituzte, eta herriko taberna eta elkarteak «indarrez ebatsita», «zigor kolektiboa» jarri nahi diote horien inguruko sektore osoari. Helburu politikoari, mezu politikoarekin erantzun diote beraiek ere: «Madrilgo Auzitegi Nazionaleko gizon-emakumeok, eta haiek gidatzen dituzuenok: jakin ezazue oker zabiltzatela, jakin ezazue gu ez gaituztela makurraraziko horrelako sasi-epaiketa eta sasi-sententziek. Lehen ere saiatu zineten; hiru aldiz espetxeratu gaituzue. Helegiteak irabazi ditugu Nazio Batuen Erakundean eta Estrasburgon, onartu nahi ez dituzuen helegiteak».\nEspainiako Auzitegi Nazionalak hogei lagun kartzelara zigortu eta 103 herriko taberna konfiskatzeko agindu eta biharamunean egin dute agerraldia auzipetuek, Donostian. Hogei bat agertu ziren, zigortutakoak batzuk, absolbituak beste hainbat. Han ziren, besteak beste, Joseba Permach, Rufi Etxeberria eta Joseba Alvarez. Azaldu zutenez, herenegun izan zuten erabakiaren berri, abokatuen bidez, baina atzo eguerdian jakinarazpenik jaso gabe zeuden artean.\nIdoia Arbelaitzek eta Karmelo Landak hartu zuten hitza guztien izenean, eta salatu zuten ez duela nondik heldu Angel Hurtado magistratuak idatzitako ia 500 orriko sententziak: «Espainiako Justiziaren iruzurra da». Oinarri bakarra Guardia Zibilak eta Espainiako Poliziak egindako txostenak izan direla, duela hamalau urtekoak, eta horiek hartu eta itsatsi dituela epaileak, hitzez hitz kasu askotan.\nEpaiketan ere nabarmendu zuten «peritu zientifiko» bihurtu zituztela txosten haiek idatzi zituzten poliziak, eta haiek esandakoak orain froga moduan erabili izana kritikatu dute, egozten zaizkien delituak argudiatu gabe. «Zein dira frogatutako egitateak? Kasu guztietan, jarduera zibil eta politikoak, guztiz zilegi eta demokratikoak». Horien artean dira, esaterako, erakundeetan torturaren aurka edo euskal presoen eskubideen alde aurkeztutako mozioak, hauteskunde zerrendak...\nHori argi utzi du, Arbelaitzen hitzetan, Clara Bayarri magistratuak emandako boto partikularrak. Izan ere, sententziaren mamia zalantzan jarri du Bayarrik, auzipetu guztien absoluzioa eskatzeko. «Agerikoa dena esan du: HB, EH eta Batasuna ez dira inoiz erakunde terrorista izendatuak izan; beraz, ezin da erakunde terroristako kide edo laguntzaile izatea egotzi».\nHelburu politikoan dago gakoa, auzipetuen ustez. Ezker abertzalearen legez kanporatzearen atarikoa izan zen instrukzioa, eta hamabi urte geroago ere, interes politikoak daude atzean. «Zergatik orain?», galdetu zuten agerraldian: «Konfrontazio libre eta demokratikoaren beldur direlako. Ezin dutelako, ez dakitelako nola erantzun euskal herritarrek erabakitzeko eskubidea eta hura gauzatzeko urratsak eskatzen dituztenean».\n«Askatasunaren garaia da»\nOhartarazpen bat ere egin diete, ordea, interes horiek dituztenei: «Alferrik ari zarete». Defentsako abokatuek iragarri duten bezala, Auzitegi Gorenean helegitea jarriko dutela berretsi zuten auzipetuek. Guztiei epaia jakinarazi ondoren, bost egun izango dituzte horretarako. Auzipetuen ustez, ez da kasualitatea izan abuztuko oporraldiaren bezperan iristea erabakia. Abuztua jai izanda, irailera arte gutxienez ez dute helegiterik jartzerik izango.\nDena den, «helegite nagusia» Euskal Herrian dagoela gaineratu dute, herritarren esku: «Euskal Herrian estatu eredu propio bat, eredu libre eta demokratiko bat adostu eta antolatzeko gai den herriaren esku dago». Azken orduetan jasotako elkartasuna eskertzearekin batera, haientzat izan zen azken mezua, antolatu diren mobilizazioetan parte hartzeko deia eginez; «prozesu eta zigor politiko guztiak» eteteko, eta «lehenbailehen» libre irteteko Bateragune auziagatik kartzelan dauden bostak. «Espetxeak preso politikoz husteko garaia da, askatasunaren garaia da Euskal Herrian. Horretan ari gara gu. Askatasuna irabaziko dugu».\nGoirizelaia: «Ez du zentzurik Auzitegi Nazionalak »\nMobilizaziorako deia egin dute biharko


Talde irekia - Ingurumenaren Hiritar Ikerketarako taldea | Tabakalera - Donostia / San Sebastián\nHasiera Kultur proiektua Ingurumenaren Hiritar Ikerketarako taldea Ingurumenaren Hiritar Ikerketarako taldea\nIngurumenaren Hiritar Ikerketarako taldea\nPlaneta arrotz batean bizirik irauteko, gure pentsamendu kolektiboaren\neredua berregokitu eta ondo erabili behar dugu,\nbaita ingurumena esploratzeko, ikertzeko eta monitorizatzeko tresnei buruz ditugun oinarrizko ezagutzak ere;\nastronautak izango gara geure planetan\nIMVEC kolektiboko Artur R. Castillo eta Xose Quiroga\nTalde hau IMVEC Espazio Kutsatuak Monitorizatzeko eta Zaintzeko Institutuarekin batera jarri da abian, eta bertan parte har dezakete ingurune kutsatuekin, hiritar zientziarekin, naturarekin eta haren bilakaerarekin, biziraupenarekin eta halakoekin lotura duten gaietan interesa duten pertsona guztiek.\nTaldeko kideek hainbat lekutatik lan egingo dute, bideokonferentzia bidez, baina aurrez aurreko saioetara joateko aukera ere izango dute. Saioak asteazkenero izango dira (jaiegunetan izan ezik), 19:00etatik 20:30era, Hirikilabsen, 2018ko urtarrilaren 31tik aurrera. Hangar-eko komunitateak ere bat egingo du taldearekin.\nTalde honetan, fikzioa eta errealitatea bereizten dituen lerro mehearen gainean ibiliko gara. Ikasteko eta gozatzeko espazio bat sortuko dugu Hirikilabsera etortzen diren pertsonekin eta auskalo nondik konektatzen direnekin.\nGai hauek landuko ditugu taldean:\nIkus-entzunezko produkzioa software librearekin\nProiektuen diseinuak eta prototipoak hardware librearekin\nEsteka honetan ikus daiteke programa osoa: Ingurumenaren Hiritar Ikerketa Eskola\nEsteka honetan ikusgai egongo dira eskolen bideoak: Imvec.tech\nInformazio gehiago nahi izanez gero, idatzi helbide hauetara:


kritiken hemeroteka » Ipuin krudelak\n« Iceberg bat kalearen erdian | Sinpletasunik konplexuena »\nBehi eroak / Patxi Iturregi / Elkar, 2003\nIpuin krudelak Felipe Juaristi / El Diario Vasco, 2003-11-14\nIpuin liburu honek, Anton Txekhoven hitz batzuk ditu aitzindari: “Askotan aurpegiratzen didate tontakeriei buruz idazten dudala, ez dudala heroi positiborik edo iraultzailerik, ( ) baina, non topatu halakorik?”. Tontakeria hitza ez da Txekhovi dagokionez, zentzu hertsian hartu behar, berak ez baitzuen sekula tontakeriarik idatzi, baina bai eguneroko kontu xume, txiki eta apalak; kalean ikusitakoari buruz, tranbian begietara etorritakoari buruz, besteak beste. Egunerokotasuna hartzen baldin badugu literatura-mota baten ezaugarritzat, alegia eguneroko bizitza, eguneroko gorabehera triste eta umilak, umiliagarriak ere bai, bihurtzen baditugu literatura, orduan esan behar Patxi Iturregi saiatzen dela, behintzat, asmo horretara hurbiltzen. “Zabor artean arakatzen izeneko ipuinak esaterako, ongi ekartzen du orrialdeetara ume bat mundura ekarri berri duen bikote baten egoera psikologikoa. Gaur egungo bizimoduaren islatzat jo dezakegun ipuin hori. Besteak, bizitzatik at daudelako, Unibertsoko materia iluna”, esaterako, non bi martziano motodun beste bi martziano suziridunekin topo egiten duten, martziano lurtarren kalterako; edo sinesgarri ez direlako, Crudités, Gidoia aspaldi dago idatzia, Gaitzak eta Izurriteak, besteak beste, fantasiaren mundu autonomoan kokatu behar.\nIpuinetan, eta azpimarragarria dela uste dut, biolentzia handia dago, batzuetan ironiaren sostengu eta makulu, “Inoiz ez dit kasurik egiten hitz egiten diodanean”, ipuinik politena nire iritzian, mendeku baten historia, grazia handiz kontatua. Besteetan, ordea, biolentzia horrek ipuina kutsatzen du, eta krudelkeria bihurtzen da. Badakit bizitza bera ere askotan krudela dela, bortitza dela, gogorra dela, baina krudelkeria samurtasunik gabe, bortizkeria apaltasunik gabe, gogorkeria biguntasunik gabe, indar erakustaldi besterik ez da. Horrekin batera aipatzekoa ere bada erregistro desberdinen erabilera: urbanoa eta ez urbanoa, jasoa eta kalekoa.


LÄCKÖ Lorategiko apalategiak, grisa, 61x160 cm - IKEA\nLÄCKÖ Lorategiko apalategiak\nLÄCKÖ Lorategiko apalategiak, grisa,\nGarbitzeko zapi heze bat besterik ez duzu erabili behar.\nAltzari hau horman finkatzea gomendatzen dugu.\nPosible izango balitz, gorde kanpoko altzariak leku fresko eta lehor batean. Kanpoan gordetzen badituzu, inklinatu altzariak, eta erabili zorro iragazgaitzak. Hezetasuna ekiditeko, ziurtatu aireztapen ona dagoela.\nMuntatzeko argibideakLÄCKÖ Lorategiko apalategiak201.518.37\nAltuera: 160 cm\nGehienezko pisua/apala: 24 kg\nLorategiko apalategiakArtikulu kopurua201.518.37


Murgildu gaitezen inauterietan! Sakana inauterietan! - Guaixe.eus\nGuaixe 2018-02-09 14:30\nAurreko astean Irañetan ospatu zituzten inauteriak. Etxarri Aranatzen ere hiru inauteri egun bizi izan dituzte azken hiru ostegunetan, Gizakunde, Andrekunde eta Garikunde. Baina Sakanako herri gehienetan asteburu honetan eta astearte ihotean ospatuko dira inauteriak. Hemen duzue herriz herriko zerrenda\nBeste behin egutegia kapritxosoa izan da eta aurten ere Santa Ageda eta kinto ospakizunek inauteriekin eginen dute bat. Baina lasai, ez dago arazorik, gorputzak denetarako ematen du, edo beharko, eta otsailean kinto eta ihote festetan murgilduta ibiliko gara erabat. Dagoeneko zenbait herritan ihoteak ospatu dira. Irañetan, esaterako, aurreko asteburuan ospatu zituzten eta Etxarri Aranatzen azken hiru ostegunetan Gizakunde, Andrekunde eta Garikunde ospatu dituzte. Baina asteartea astearte ihote eguna da, inauterien egun handia, eta egun berezi horren arira, asteburu honetan hasiko dira Sakanako herri gehienetako ihoteak, heldu den astekourrengo asteburuan ere zenbait herritan jarraipena izanen dutenak. Prestatu mozorroa, ihoteetan gbaikaude-eta, bete-betean!\nIhotea, gaurtik aurrera Irurtzunen\nIrurtzungo inauteriak Atakondoa eskolako ikasleek abiarazten dituzte gaur goizean. Mozorrotutako haurrek ihotea ikastetxean eta herrian barna ospatuko dute. Behin ikastetxera bueltan Marigorri erreko dute, ohi bezala. Iskidi taldeko joaldunak eta mitologia-pertsonaiak arratsaldean izanen dira. Irudimen ospakizuna bihar borobilduko da koadrila guztiak mozorrotuko baitira eta bazkal garaitik ordu txikietaraino irurtzundarrek festan itxuraldatuta parte hartuko dute. Bazkarira 300 bat mozorrotu elkartuko dira.\n10:15 Mozorroen desfilea, hamaiketakoa eta kalejira Irurtzunen barna. Marigorri erretzea, eskolan.\n18:00 Herri inauteriak: Irurtzungo joaldun handiak eta txikiak eta mitologia pertsonaiak. Plazatik abiatuta. Iskidi. Triki-poteoa eta txistorra-jana karpan.\n23:00 Kontzertuak Larrazpin.\n13:30 Kalejira Galtzagorri txarangarekin.\n14:15 Bazkaria jubilatu elkartean\n14:30 Inauterietako herri bazkaria eskolako jantokian.\n17:00 Herri kalejira txarangarekin, eskolatik abiatuta.\n17:30 Mozorrotutako pertsonen eta kuadrillen kontzentrazioa eta argazki-photocalla, plazan.\n18:00 Inauteri desfilea.\n19:00 Txistorra-jate herrikoia, plazan.\n17:00 Haurrendako animazio zinema: Ardiak eta otsoak.\n18:30 Haurrendako animazio zinema: Ovejas y lobos.\nMozorro-festa eta kalejira\nUhartearren koadrilak larunbateko mozorro-festarako mozorroak eta inauteri-gurdiak prestatzen lanpetuak izan dira azken egunetan. Bihar, larunbatean aterako dituzte gurdiak, gutxi gora behera arratsaldeko bost t´erdiak aldera abiatuko den desfilean. Baina momentu hori iritsi aurretik animatuenak gosaltzera elkartuko dira, goizeko vermouthera pintxo-pintxo mozorrotuta ateratzeko.\nAurten Alondegian bilduko dira mozorrotuen herri bazkarira. 60 bat uhartear daude izena emanda. Beste koadrila batzuek euren albiziora bazkalduko dute. Baina batzuk eta besteak bost t´erdiak edo seiak aldera elkartu, mozorrotuen ihote-segizioa osatu eta kalejiran abiatuko dira herritik barna. Aurten Uharteko txaranga izango dute lagun. Mielotxin ere aterako da. Herrian barnako ibilbidea plazan despedituko dute eta gaitz guztiak irudikatzen dituen panpina erreko dute. Ondorengo parranda ordu txikiak arte luzatuko da.\nMoxorroak kaleetako nagusi\nIgandean, 17:00etan, Arbazura gerturatzen direnek moxorroak ikusiko dituzte kaleetan. Izan ere, haiek dira herriko ihoteko protagonistak; burua estalita, soineko eta arropa koloretsuekin eta zigorra eskuan, jendea berotu nahian ibiliko dira. Etxeko txikiak dira moxorro bihurtuko direnak. Eta, horretaz gain, beste mozorroak ere ikusteko aukera izango dute. Mozorrotutako guztiek etxez etxeko puska biltzea eginen dute eta jasotako jatekoekin eta diruarekin txikiek afari-merienda eginen dute Itur-Gain elkartean.\nBihar espezie guztiak; asteartean zatamarroak\nBihar, eguerditik aurrera, Lakuntzako koadrilak, familiak eta txikiak mozorrotuta aterako dira kalera. Denetariko mozorroak ikusteko aukera izanen da inauteri egunean, eta giroa berotzeko 13:30ean hasiko da txaranga lanean. Aurten, kultur etxean izanen da inauterietako bazkaria. Udaletxeak tokia utziko du, baina koadrila bakoitza izango da norbere lagunarteko bazkariko arduraduna. Bazkari autogestionatua izango baita aurtengoa. Ondoren, 18:00etan dantzaldia izango da kultur etxean eta inauteri festak ordu txikitara arte izanen du segida.\nAsteartean zatamarroek hartuko dute herria. Soinean arropa eta zaku zaharrak jantzita, aurpegia zapi batekin estalita, buruan lastozko txapela eta eskuan erratza, sardea edo hurritz makila, zigorra. Horixe da zatamarroa. Hura gertutik ikustea seinale txarra, eskutan darabiltenarekin jendea berotu egiten baitute. Hala ere, jendea ez da geldi egotekoa eta haiek zirikatzeko “zatamarro begi-gorri urtien behin etorri” errepika behin eta berriro esanen dute asteartean. Orduan aterako baitira eta kalean gora eta behera ibiliko dira jendea izutzen eta berotzen. Asteartean ere etxeko txikiak mozorrotuko dira.\n13:030ean Txaranga herrian zehar.\n14:30ean Bazkari autogestionatua kultur etxean.\n18:00etan Dantzaldia kultur etxean.\nOndoren, zatamarroak eta mozorrotutakoak kalez kale.\nArbizuko txatarrek dakartena\nIhoteak bertan dira, eta Arbizun txatarrak ospatzeko egitarau polita antolatu dute. Hasteko, bihar mozorro eguna izango da. Dagoeneko, makina bat arbizuar koadrilek euren mozorroa prest dute eta eguerdian aterako dira kalera, desfile koloretsua egiteko. Bapo bazkaldu ondoren, inauteri festa gaueko ordu txikitara arte luzatuko da.\nBaina ospakizun horrekin batera, asteartean Txatar-eguna ospatuko da eta arbizuarrei txatarraz mozorratzeko gonbitea egin diete Udaletik, Arbizuko betiko herriko inauteriei eusteko. “Jendea animatu nahi dugu txatarraz janztera, baina ez zakuaz bakarrik, txatxarraz janztea jantzi zaharrak, trapuak, zakuak, koltxak, edozein gauza janztea delako, eta, gainera, txatarraz janztea, txatamorroen makilkadarik ez hartzeko modurik onena delako” aipatu dute Udaletik.\n12:00etan Aate plazan\n15:00etan Bazkaria Aldabiden.\n18:00etan Haurrendako pelikula.\n11:00etan Pixkeet eskien.\n16:00etan Dantza-kalejire eskien.\n19:00etan Txistorra-jana, plazan.\n20:00etan Aittun haundiya eta amiñ txikiya erretzea eta txatamorruek.\n21:00ean Herri afaria Aldabiden.\n19:00etan “Adarrak dantzan” Altsasuko herri-inauteriari buruzko dokumentalaren aurkezpena.\nBazkarirako txartelak (16 euro helduak, 10 euro haurrak, 13 euro ikasle eta langabeak) Karrika tabernan, udaletxien eta liburutegian daude salgai.\nMamuxarroak Unanuko kaleetan barna!\nKamixeta eta galtzontzilo luze zuriak, gerriko beltza edo gorria, paxpalinak (mutuak ez direnak) eta zatak jantzita, aurpegia metalezko katolaz estaltzen dute. Gainera, eskutan zigorra dute, belaunetik behera hankak berotzeko azkar eta ederki ibiltzen dakitena. Horiek dira Unanuko mamuxarroak. Urtean bitan ateratzen dira eta iritsi da haien garaia: ihotea.\nMamuxarro txikiak eta handiak daude. Aurrenekoak igandeko protagonistak izanen dira, bigarrenak asteartekoak. Bi egunetan ordu batez ateratzen dira kalera mamuxarroak, 17:00etatik 18:00etara. Bitarte horretan Unanuko karriketan aurrera eta atzera ibiltzen dira, korrika, parean duten guztia berotzen. Mamuxarroak desagertu ondoren, elizako atarian musika eta auzatea izanen dira. Indarrak hartuta unanuarrek etxez -etxe abiatuko dira, puska biltzea egin eta horrekin afaltzeko. Danok bat elkartean afaria 22:00etan izanen da, bai igandean, bai asteartean.\nIhoteak, gurdiak, puska biltze eta bazkari-afariarekin\nBiharko egunarekin ospatuko dituzte lizarratarrek inauteriak. Azi Iturri elkartean eguerdian jarri dute hitzordua eta, apika, mozorrotuak agertuko dira, mozorrotutako gurdi eta guzti. Trago batzuk hartu eta ihote-segizioa osatzen duten mozorrotuak kalejira eginen dute. Gurdietan musika eta edateko dutenez, bapo ibiliko dira. Kalejira elkartean despedituko dute eta ihote bazkarian 70 bat lizarratar eseriko dira mahaira. Ilundu aurretik mahaitik jaso eta etxez -etxeko puska biltzeari ekinen diote, gurdi gainean, jakina. Jasotako jatekoekin ihote-afaria eginen dute. Ondoren, parranda luzatu eginen da.\nZalduniyote eta astearteyote aurretik\nHausterre egunaren aurreko hiru ostegunetako ospakizunak pasa eta gero, igandean etxeko txikiak dira Etxarri Aranazko ihoteko protagonistak, Zalduniyotetan. Haurrak txatarraz jantziko dira eta 18:00etan plazatik kalejiran abiatuko dira. Herrian barna ibili eta gero, txatar txikien segizioa plazara bueltatuko da eta han kintoek antolatutako jokoak izanen dituzte zain, txistulariek giroa berotzen duten bitartean. Jakina, txokolate-janak ez du huts eginen; aurten Karrikestu elkarteari dagokio txokolate goxoa prestatzea. Eta eguraldiak laguntzen badu, Irurtzungo pertsonaia mitologikoen eta Irurtzungo joaldunen bisita izanen dute etxarriarrek.\nAstearteiyotean, garai batean, gaita jotzen zen eta bazkaria egiten zuten, denak txatarraz jantzita. Egun, ohikoa denez, goizez eta arratsaldez txarangak kalejira eginen du eta txikienek euren mozorroak erakusteko aukera izanen dute. Turrutxiki txaranga izango da aurten doinu alaiak jarriko dituena. Eguerdian, haurrendako animazioa eta dantzaldia ekarriko ditu “Dantza kasting” ikuskizunak. Ondoren, animosoenak bazkaltzera elkartuko dira aurten ere. 17:30ean, txokolate-jana izanen da eta txarangarekin kalejira. Hura despedituta, 18:00etatik 22:00etara dantzaldia izanen da Orots taldearekin. Hain zuzen ere, mozorro gehienak arratsalde iluntzean elkartuko dira, poteoan. Afaldu ondoren, mozorroak eta txatarrak, denak nahastuko dira ordu txikiak arte iraungo duen inauteri parrandan.\nHaurrak asteartean eta kamarroak otsailaren 24an\nSanta Agedako ospakizunekin bat egiten dutenez, Bakaikuko kamarroak edo herri inauterietako protagonistak beranduago aterako dira aurten Bakaikun, otsailaren 24an hain zuzen ere. Astearte inauterian, aldiz, haur eta gaztetxo bakaikuarrak mozorrotuko dira. Santa Ageda koplak kantatzean jasotakoarekin bazkaltzera bilduko dira eta egun pasa polita egingo dute.\nAsteartean jitomotxorroak kalera eta hurrengo larunbatean mozorrotuen festa\nIturmendin iaz egindako aldaketari eutsi diote. Ordura arte domekan egiten ziren ihote ospakizunak, baina larunbatera aurreratzea erabaki zuten iaz. Aurten asteburu honetan kintoen ospakizunak direnez, hurrengo larunbatera, otsailaren 17ra, atzeratu dute inauterien festa.\nBaina aurretik, asteartean, 20:00ak aldera, jitomotxorroak kalera aterako dira; kalejira zaratatsua eginen dute Iturmendiko kaleetan barna. Aitzkozar elkartean 22:00etan eginen den afariarekin despedituko dute ihotea. Bestelako mozorroak hurrengo larunbaterako utziko dituzte.\nMantaguna guna, guna, guna, zakuan kunkuna. Errepika hori behin baino gehiagotan entzunen da Urdiainen, larunbatean, Mantagunean. Arpilerazko mantak edo zakuak jantzita, ikusteko bi zulo eginda, zigorra eskuan dutela mozorrotu txikiek ingurukoak zirikatu eta berotuko dituzte. Aurten Santa Agedako ospakizunekin bat eginen du Mantagunak, eta kinto eta mozorrotu, festa polita izanen da herrian.\nIhote-ospakizunek domekan izanen dute segida. Iluntzearekin batera kalean agertuko diren momoxarro txikiak izanen dira protagonistak. Askotariko itxura dute momoxarroek: ardi-narruak edo ohe-estalkiak izan ditzakete soinean, aurpegia estalita, batzuk buruan txano konikoa jantziko dute, farak dituzte, besteak beste. Zigorra eskuetan, jendea berotzeko ahalegin betean ariko dira. Haiekin batera, etxeko txikienek soinean mota guztietako mozorroak jantziko dituzte. Ondoren, txokolate-jana izanen da, plazan edo frontoian, eguraldiaren arabera.\nTxikien ondoren, momoxarro handiak asteartean jabetuko dira Urdiaingo kaleez. 18:00etatik aurrera kalean opatzen dituztenek haiengandik lasterka ihes egiten ez badute, zigorrarekin ederki berotuko dituzte. Are gehiago honakoa esanez gero: Momoxarro xirrikiti xarro, esportero molinero, zaia janda putza gero, arre konpañero. Aurpegiko estalkiak 20:00etan kenduko dituzte momoxarroek. Segidan, baten bat baino gehiago sorgin afarietan bilduko da.\nHiru egunetako inauteria: Altsasuk ihoteaz gozatzeko hiru egun eskaintzen ditu. Domekako inauteri txikiarekin, haurren egunarekin, hasiko dira ospakizunak. Astearteko herri-inauteriko eta heldu den larunbateko hiri-inauteriarekin osatzen dira mozorro egunak\nLarunbatean Santa Agedako kintaden bazkari, afari eta festan murgilduta egongo dira altsasuarrak. Baina igandetik aurrera txipa aldatu eta inauterietan pentsatzen hasiko dira, igandean inauteri txikia baita, asteartean herri inauteria eta hurrengo larunbatean, hilak 17, piñata eguna.\nIgandean etxeko txikienak mozorrotu eta haurren maskaradan bilduko dira, 17:30etik aurrera. Xaiborrekin mozorro festaz gozatzeko parada izango dute txikienek eta gaztetxoenek, eta bukaeran Momonsuzkoren bisita izanen dute.\nAstearteko herri inauteriak dira kuttunenak altsasuar askorendako. Inauteriak berreskuratzeko lan handia egin zuten altsasuarrek, duela 36 urte berreskuratu zituzten, 1982. urtean eta ordutik barrutik bizi duten festa da. Festa ikusgarria, “Turismo Intereseko Nafarroako Festa” izendatu zuen 2011ko Foru Aginduak.\nIhote altsasuarrareneko ikonoa momotxorroa da. Makina bat altsasuar hartan itxuraldatuko dira asteartean. Baina baita ihote segizioko beste hainbat pertsonaietan ere: ereintza, juan-tranposoak, maskaritak, akerrak eta sorginak, ezkontza eta matxin gaiztoak. Txikienen segizioa, ohi bezala, arratsaldez izanen da eta iluntzearekin batera, berriz, helduena.\nAurten ere, astearteko ihote-segizioa Zumalakarregi plazara iristen denean, Dantzarima dantza konpainiako kideek Akelarrea, Hamahiru taupada irudikatuko dute. Sorginen larruan sartu eta “lurraren taupadak sentituko ditugu. Bizitzaren erritmoaren mugimenduarekin gugana gerturatuko dira, beste behin, magia eta Akelarrearen dantza ekarriz”. Inauterien segizioa plazara iritsi baino lehen, berriz, dantzaren konjuruen eta musikaren bidez sorginek Altsasuko segizioko pertsonaiak lozorrotik ateratzen hasiko dira, iluntzeari, neguari, akabera emanez. Lo dagoen natura fareen soinuek eta errautsek garbituko dute, berriz emankor izan dadin.\nHasteko, inauterien batzordeak azpimarratu nahi izan du inauterietan ere berdintasunean bizi behar dugula festa, eta etxeko eta familiako ardurak guztion artean banatu behar ditugula. Halaber, “ezezkoak ezetz” esan nahi duela nabarmendu dute, eta “Erasorik ez” leloa bere egin dute.\nBestalde, jakinarazi dute momotxorroak eta beste pertsonaiak Zelandin janzten diren bitartean bisitariek hori ikusteko aukera izanen dutela, baina frontoira sartzeko deia egiten zaienean, Zelandiko eremutik ateratzea eskatu dute. Bestetik, gogorarazi dute ihote programazioan parte hartzea guztiz borondatezkoa dela. Horregatik, arretaz jokatzea eta segurtasun tartea gordetzea gomendatu dute. Ez udala ezta Inauteri Batzordeak ere ez du pertsonengan edota materialetan sortutako kalte edo erreduren ardura izanen. Azkenik, Zelai, Altzania eta Bakea kaleetan autorik ezin dela aparkatu gaztigatu dute.\nOtsailak 11 domeka: Inauteri txikia\n17:30etik 19:30era Haurren maskarada Iortia aurrean. Txokolate-jatena eta mozorro festa Xaiborrekin. Akaberan, Momonsuzko.\nOtsailak 13, asteartea: Herri inauteria\n16:30ean Puska biltzea, Alde Zaharretik.\n17:00etan Momotxorro txikien irteera, Txaranga Txorongo eta Altsasuko Gaitariak lagunduta.\n17:30ean Auzatea Gure Etxean.\n18:00etan Inauteri txikiaren iritsiera Foru plazara. Ondoren, Momonzuskoa.\n18:30ean Kalejira, Foru plazatik Zelandiraino.\n18:30ean Torrada dastatzea, Gure Etxea eraikinean, Altsasuko elkarte gastronomikoen laguntzarekin.\n19:30ean Herri inauteriaren irteera, Zelanditik. Txorongo Txarangak, Zangitu fanfarreak, Altsasuko Txistulari eta Gaitariek eta Xapiru trikitixa eskolak lagundua.\n19:45ean Ezkontza San Juan plazan.\n20:00etan Akelarrea, sugarraren boterea, Dantzarima dantza konpainiako dantzariak. Zumalakarregi plazan.\n21:00etan Inauteriaren iritsiera, ezkila jotzea, dantzaldia eta mozorroak kentzea, Foru plazan.\nLarunbatean Zamarraundiak, zamartxikiak, iratxoak, basaldunak eta bestelako pertsonaiak kalera\nMende erdiz isilduta egon ondoren, duela 26 urte berreskuratu zituzten Olaztiko Ihoteak. Aurreko urtean, 25. urteurrena zenez, modu berezian ospatu zituzten herri inauteriak eta hainbat herritako pertsonaiak gonbidatu zituzten. Esperientzia bikaina izan zenez, aurten ere gonbidatuak ekartzea pentsatu dute. Horrela, Olaztiko bertako Zamarraundi, Zamartxiki, iratxoak, Mari Arroka, medikua, alkatea, apaiza, behizainak, basozainak… eta halako pertsonaiekin batera, Ahnauzeko Basaldunak izanen dira larunbatean Olaztin. Larunbatean 18:30ean aterako dira kalera.\n1937. urtean Francok inauteriak debekatu zituen, “inmoralak” omen zirelako. Olaztiko inauterietan berreskuratze lanak egin zituen Adelaida Kintanak kontatu zigunez, aurretik Olaztin hiru egunetan ospatzen ziren ihoteak. Lardero egunean, ostegunean, ahuntzainak, basozainak eta behizainak etxez etxe joaten ziren, bi eskaintza zereal eman behar zituztelako haien langileei. Etxekoandreek ere jakiak eramaten zizkieten, eta ondoren merendua edo bazkaria egiten zuten, haurrek eta ttunttuneroek lagunduta. “Horregatik guk berreskuratutako ihoteetan ateratzen diren lehenengo pertsonaiak haiek dira, alkatea, apaiza, medikua, behizainak, ahuntzainak, basozainak… Suziria botatzen dute eta orduan hasten gara segizioarekin” azaldu zigun Kintanak. Beste egun batean Zamartxikiak ateratzen ziren. Ardilarru bakar batez bizkarrean, bururaino, janzten ziren. Aurpegia beltzez margotzen zuten eta gero harrapatzen zuten edonori muxua bezala emateko gerturatzen ziren, baina, aurpegia zikintzen zioten. Kamantxilak eramaten zituzten eta zarata handia egiten zuten. Jendeari edozein gauza botatzen zioten: errautsak, lurra... harrapatzen zutena.\nZamarraundiak asteartean ateratzen ziren, egun handian, garizuma aurreko egunean. Horiek bi ardilarru eramaten zituzten, bat aurretik eta bestea atzetik. Aurpegia zapi txuri batez estalita eramaten zuten; ipurukoa, farak edo joareak eta gona eramaten zuten ere. Zarata handia egiten zuten: jendeari bazetozela eta egurra eman behar zutela abisatzeko. Makila edo egurrezko sardea eramaten zuten. Haurrek ere korrika egiten zuten eta lelo bat kantatzen omen zuten. “Pasa den mendearen hasieran, gizon batzuek gurdi bat atera zuten. Gurdia ongarriz beteta zegoen. Gaur egun ongarria botatzea ez da bidezkoa, ezinezkoa da, horregatik lurra edo zerrautsa botatzen dugu. Gurdi hau idiak bezala eramaten zuten eta labaderora edo iturrira joaten ziren ura edatera. Zamarraundiek egiten zuten” kontatu zigun Kintanak.\nHiru eguneko ospakizun horiek egun batean bildu zituzten olaztiarrek duela 26 urte inauteria berreskuratu zutenean. Mari Arroka ere gehitu dute segiziora. Ihote Batzordeak eta Olaztiko Udalak antolatzen dute herri inauteria.\nAsteartean txikien merenduola eta sardina-erretzea\nAstearte inauterietan Olaztiko txikienak mozorrotzen dira. Beraiendako ikuskizuna eta txokolate-jana izanen da. Gauean, aldiz, sardinaren irteera eta sardina-erretzea eginen da.\n14:30ean Herri bazkaria frontoian. Postrerako torrija lehiaketa.\n18:00etan Janzteko elkarretaratzea frontoian.\n18:20ean: Futbito pistaraino kalejiran\n18:30ean: Herri ihoteak futbito pistatik. Gonbidatuak: Anhauzeko Basaldunak\n20:00etan Zortzikoa plazan. Ondoren, salda eta poteoa txarangarekin.\n17:00etan Merenduola eta Pac-Man Dantz pilotalekuan.\n21:30ean Sardinaren irteera eta erretzea. Torrijak gaztetxean.\nTxikienen festa asteartean\nZiordian, asteartean inauteriak ospatuko dituzte herriko txikiek. 17:30ean elkartuko dira mozorrotu txikiak eta herrian barnako kalejira eginen dute. Buelta osatu ondoren Errekakartea elkartean merendua izanen dute, txokolate-jana eta ogitartekoak. Aurreko urteetan bezala, helduen ihote ospakizuna hurrengo asteburura pasako da, otsailaren 17ra. 19:30ean aterako dira kalera mozorrotu guztiak, poteora. Bapo afaldu ondoren, Pantxo Valbuenaren kontzertuarekin dantzan jarriko dira guztiak.\nHURRENGO ASTEAN, GEHIAGO\nHerri inauteriak pasata, Altsasuko eta Olaztiko hiri inauteriak edo piñatak otsailaren 17an ospatuko dira. Ziordiko helduen ihote ospakizuna ere otsailaren 17an izanen da. Ihabarren ere Heldu den asteko asteburuan, otsailaren 17an eta 18an ospatuko dute inauteria. Baita Hiriberrin ere, otsailaren 17an. Aldiz, Bakaikuko kamarroak otsailaren 24an aterako dira kalera, orduan ospatuko baita inauteria.


“Aurten bezala, gero ere” — dantzan.eus\nHemen zaude: Hasiera › Hemeroteka › “Aurten bezala, gero ere”\n“Aurten bezala, gero ere”\nInauteri garaiko errituak areagotuko dira ondoko egunetan b Maskaradak igandean dira Ezpeizen b San Bladi eta Santa Agata inguruan zirtzilak eta kaskarotak aterako dira eskean\nIgandean abiatuko dituzte maskaradak Ezpeizen, lehen hatsa emanez, nolabait, inauteri garaiko erritu antzeztu ezberdinei. Herri anitzetako gazteak bildurik ere muntatzeko, maskaradek ez dute izan etenik.\nBeste lurraldeetan sendi da hats berri batean dela inauterikarien gogoa. Eskuin-ezker, berpiztu dira kaskarotak, zirtzilak eta kanton. Neguko egun labur eta gau ilunek, zerri hiltzearen aroak direla oroitaraziz, “xingar” edo “lukainka” eskean ibilaraziko dituzte etxe ala ostatu alartzeetan pertsonaia maskaratu bereziak.\nMaskaradetan beltzeria, Baxenabarre eta Lapurdin zirtzilak. Denetan agertzen dira aurpegia kukuturik ala begitartea beltzaturik. Beltzeria edo beltzak deituak, edo buhameak. Dantzan.eus atarian, Antton Lukuk esplikatu zuen 2007an argitaratu Santibate edo Martin Beltza gogoan artikuluan: “Buhamea zer den azaltzeko orriak eta orriak behar litezke. Baina garbi utz dezagun euskaldunak zirela hauek zu eta ni bezala edo gehiago. Negua udaberriari oposatzen den bezala, edo gaua egunari, derragun Buhame hau laborariaren ifrentzu/binperra dela”. Hots, jabe, aberats ez dena; pobrea, beharduna eta daukanari, zerbitzu truke, eskean dabilena. Baina inauteriek ekarri sinboloa berekin: gaua/eguna, negua/ udaberria, heriotza/bizia parez pare jarriak baitira. Lukuk beti: “Buhamea neguaren errege da. Edo negua bera. Oletako eta oihanetako langile, ikazkin edo beste, bideetako ibiltari, neguak berriz ekartzen du etxeetatik kanpoko jende hori karriketara. Basa, edale, jokari, kanpoko berria ekartzen dute. Ez dute deus galtzeko ez ohore edo kargurik defenditzeko, ez dira bozetan aurkezten, hitza librea eta behin-behinekoan bizi dute. Hitza beren ontasuna dute. Gure komedia del’arteren pertsonaiak dira”.\nEta badira bolantak, aitzindariak, kaskarotak… jantzi apainez agertzen eta urrats neurtuko lehian dabiltzan dantzariak. Arropa zuri eta koloretsuz eguzkia, udaberria deitzen dutenak, gizarte ordenatua irudikatzen. Etxe edo lurdunak; botere, hautetsi-gai den gazteria bat.\nOlde berri bat\nBadu dozena bat urte orain, Libertimendua berpiztu zutela Donibane Garazin. Hortik zenbait urtera molde bera erabili zuten amikuztarrek.\nBaigorrin, duela hiru urte plantatu ziren besta batzordekoak inauterien karietara zerbaiten muntatzeko, Arrolako dantzariak hartuz bide lagun.\nHilabeteko lehen ebiakoitz guziz egiten den merkatuaz baliatzen dira herriko plazaren hartzeko. Aroak nahi badu, plazan berean egiten dute jokoa. Euria edo bada, Plaza Xoko gelan. Bixente Hirigaraik idatzi zuen zirtzilen jokorako testua iaz, eta aurtengoan ere parte hartu du. Hautatu duten forma esplikatu du: “Egiten dugu Libertimendu gisako bat. Zirtzilekin hiru parteko antzerki bat, bertsolariekin eta dantzariekin”. Pertsonaietan, haatik, ez dira agertzen zanpurrak, banderariak, zaldunak, zigante pekoak ala Garazin sortu duten Xandia bezalakoak. “Orain arte, formatu xumean egin dugu, eta dantzarietan bolantak dira ateratzen”. Zirtzilen artean ere, uxer edo epailerik ez. Emanaldi egituran, Garazikoaren idurikoa atxiki dute: plaza hartzearen ondotik zirtzilen jokoa, bertsolarien errefera eta dantzak.\nMartxoaren 4an eginen dute Libertimendua baigorriarrek: 10:30ean ibilaldiaren abiatzea, eta Libertimendua bera 11:00etan.\nBaionan, joan den urtean lehen aldikoz plantatu ziren artedrama forma aldetik zirtzilen antzerki jokoa, bertsoa, dantza eta soinua biltzen dituen karrikako zerbaiten emateko. Iazko euri erauntsiek barnean egitera beharturik, aurten berriz ere abiatuak dira karrikan aritzeko xedearekin. Horiek ere martxoaren 4an, goizeko hamarretarik goiti, Baiona Ttipiko karriketan eta hiru plazatan. Hori gabe, garaztar eta amikuztarrek Santibate egiten duten gisan, zirtzil gaua antolatu dute Baionan, ostatuz ostatu eskean, kantuz, dantzan eta zirtoan ibiltzeko.\nLapurdin, kaskarota da gehien agertzen den pertsonaia inauteriz. Urruñan, otsailaren 11n aterako dira kaskarotak. Duela hamar urte, zuzen, berriz abiatu zuten etxez etxe ibiltzeko ohitura. Bi egunez biltzen ziren.\nAldatuz joan da, berriki arte oraino elkarteek karroak egiten baitzituzten bigarren egunean, gero, Zanpantzarren auzipetu eta erretzeko. Celine Duperou dantzariak zuen berriz muntatu formula, eta bilakaera kontatu du: “Hastapenean, etxez etxe egiten genuen. Gero, segitu genuen etxez etxe larunbatarekin, eta igandean desfile bat urruñarrekin eta Zanpantzar auzia plazan. Bospasei urtez egin genuen hori. Orain, desfilea utzi dute, eta etxez etxekoa egiten bakarrik larunbatarekin eta, arratsaldez, Zanpantzar”.\nUztaritzeren gisan, Lapurdiko kaskarotaren pertsonaiaz gain, zirtzil multzo bat ere maskatzen da Urruñan: “Bi talde dira: kaskarotak eta zirtzilak, gehi hartza, bertsolariak eta musikariak. Kaskarotek egiten dituzte Lapurdiko dantzak: Makil ttiki edo berri, Zapatain, Mutxikoak, Fandango eta holako. Zirtzilentzat muntatu genuen makil dantza bat”.\nEtxez etxe ibiltzean, lekuen arabera, etxe barneetan ari dira dantzan eta kantuz edo bestela kanpoaldean. “Normalki, kaskarotak sartzen dira Ahurtiko makilarekin eta hartzarekin. Gero, Makil ttiki edo berri, kanpoan. Bertsolariek bizpahiru bertso botatzen dituzte. Gero, zirtzilen makila; bizar dantza egiten da ere, eta bukaeran berriz bertsoak”.\nLapurdiko hego mendebaldetik ekialdera jauzia eginez, Lekuinen ere aterako dira kaskarotak, aurten. Ohitura berpiztu nahi izan du Zubia kultura elkarteak, eta irailetik hasiak dira dantzen ikasten.\nEkimenaren sustatzaile taldeko Xabi Duhalde lekuindarrak zehaztu du nola ibiliko diren: “Otsailaren 11n, Hergaitzetik Donoztiriri buruzko auzorat joanen gara. Han den Lekuineko eskola pribatuarekin lan bat eraman da, bertako andereñoa ari baita ikasleei kaskarot dantza baten irakasten. Elkarrekin emanen dugu”. Otsailaren 18an, Hazparnerat buruz den auzotik abia, eta Lekuine erdiguneraino ibiliko dira.\nEz baitzen halako usaiarik Lekuinen eta urteekin herria aldatu baita, herritarrei jakinarazi nahi izan diete antolatzaileek inauteriko erritu horren berri. “Aitzinetik esku orri bat banatu dugu etxe guzietan kaskaroten printzipioaren agertzeko, eta ikusiko jendeek ateak irekitzen dizkiguten; sorpresa zerbait izanen da jakiteko zer erreakzio den herritarren partetik”.\nKaskaroten etxez etxeko hori errotzeko asmoa du Zubia elkarteak. “Aurtengoa lehen pausoa da. Ohartu gara dantza errepikak ematerakoan behar berriak ekarri dituela. Hain segur, segituko dugu dantza klaseak ematen, eta bistan da, asmoa da kaskaroten berriz egitea eta iraunaraztea hitzordu horren”.\n“Neskek ere parte hartuko dute kaskarotetan. Hautu bat izan da ere neska eta mutikoek parte hartzea dantzetan”. Ez, beraz, beste zenbait herritan bezala, mutikoek baizik ez baitute dantzatzen. Lehen aldia denez, jantzi egiteko dendari lanetan ere ibili dira lekuindarrak.\nMakean ere indartuz doa inauteriko ohitura azken urte hauetan. Berdin segitzen du Ezpeletan, Itsasun, Senperen, Uztaritzen eta beste herri andana batean.


Piotr Stolipin - Wikipedia, entziklopedia askea.\n1906ko uztailaren 21a - 1911ko irailaren 5a\n← Ivan Goremykin (en) - Vladimir Kokovtsov (en) →\n1906ko apirilaren 26a - 1911ko irailaren 5a\n← Pyotr Durnovo (en) - Alexander Alexandrovich Makarov (en) →\n1903ko otsailaren 15a - 1906ko apirilaren 26a\n← Alexander P. Engelhardt (en) - Sergey Tatishchev (en) →\nGrodno Governorate (en) gobernadore\n1902ko maiatzaren 30a - 1903ko otsailaren 15a\n← Nikolay Urusov (en) - Mikhail Osorgin (en) →\nDresden, 1862ko apirilaren 14a\nKiev, 1911ko irailaren 18a (49 urte)\nDmitry Bogrov (en)\nOlga Stolypina (en)\nArkadi Stolypine (en)\nAleksandr Stolypin (en)\n(1881eko abuztuaren 31 - 1885eko urriaren 7a)\nPiotr Arkadievitx Stolipin (errusieraz: Пётр Арка́дьевич Столы́пин; Dresden, 1862ko apirilaren 14aGreg./apirilaren 2aJul. - Kiev, 1911ko irailaren 18aGreg./irailaren 5aJul.) errusiar politikaria izan zen. 1906tik hil zen arte lehen ministroa izan zen.\nAlemanian jaio zen, errusiar familia aristokratiko batean eta familiaren etxean hazi zen Errusian. Nekazaritza ikasi zuen San Petersburgoko Unibertsitatean. 1885ean lizentziatu ondoren, administrazioan sartu zen. Bere lan eraginkorrak hainbat promozio ekarri zizkion. 1902an Grodnoko gobernadore izendatu zuten, eta 1903an Saratoven, eta ordena mantentzea lortu zuen 1905eko Errusiako Iraultzan.\n1906an barne-ministro izendatu zuten Ivan Goremikinen gobernuan. Goremikinek 1906ko uztailaren 21ean dimititu zuen eta Stolipin lehen ministro izendatu zuten. Nekazariei jabetza-eskubidea eman zieten nekazaritza-erreformak hasi zituen.\nStolipin Kieven hil zuen 1911ko irailean Dmitri Bogrov iraultzaile juduak.


Hemen zaude: ARTISTAK > Andrés Nagel\n1965ean, Iruñean arkitektura ikasten zegoela, margotzen eta eskulturak egiten hasi zen. 70eko hamarkadan, artearen berristapenarekin konpromisoa hartu zuten euskal artistetako bat izan zen.\nBere hastapenetan, nolabaiteko harremana izan zuen Surrealismoarekin eta Poparekin, baina Ez-formalismoak materialen saiakuntzak egiteko aukera eskaini dio. Olioa, akrilikoa, burdina, brontzea, zinka, letoia, beruna, eztainua eta beira-zuntza landu ditu. Horrez gain, zenbait teknika ere erabili ditu; esate baterako, eskultura, pintura, collagea eta arte grafikoak. Oso gustuko du positiboan, molderik gabe lantzen duen beira-zuntza. Horrela, ideiaren eta objektuaren arteko lotura zuzena biltzen du, bere ustez koloredun bolumenak direlako bere lanak.\n80ko hamarkadan, Eduardo Chillida ezagutu zuen eta etengabe bidaiatu zuen Europan, Afrikan eta Amerikan zehar. Etapa horretan "giroak" eta jarduera eszenografiko eskultorikoak eratu zituen, narrazioa alde batera utzita. Eskultura publikoak egin zituen; esate baterako, 1987an Bartzelonako Espainiako Plaza Industrialean jarritako El Dragón sin San Jorge. Horren ondorioz, bere lanak monumental egin ziren, eta irudiz nahiz beste forma eskultoriko batzuez betetako paisaia bihurtu ziren.\n90eko hamarkada sorkuntza-jarduera eta nagusitasun tekniko handieneko epealdia izan zen, eta, aldi berean, plastikaren inguruko interes argia agertu zen bere proposamen plastikoan. Collagea, mihiztaketa eta era guztietako objektuak adierazpide bihurtu ziren. Eurekin, estatuko zein naizioarteko erakusketa askotan parte hartu du, eta erakunde publiko zein pribatu garrantzitsuetan dago ordezkatuta.


Festak eta jaialdiak - ORDIZIAKO UDALA\nSANTA ANA JAIAK ETA AZOKAK\nOrdiziak, Santa Ana egunean, uztailaren 26an, ospatzen ditu herriko festa nagusiak. Hurrengo egunean Esku-dantza dantzatzen da, "Santaneroen dantza" delakoa, eta bertan herrian urte horretan ezkondu diren bikote ezkonberriek parte hartzen dute. Ordiziako festak oso ezagunak dira, bertan egon ohi den giro bikaina dela eta, eta besteak beste, tanborrada, nazioarteko txirrindulari froga, uztailaren 27an, Koadrilen egunean bizi ohi den giroa, e.a... aipa daitezke.\nIrailean Euskal Festak ospatzeaz gain, Nekazal Feria egin ohi da, eta hain ospetsu bilakatu den ardi esnez egindako gazta Lehiaketa antolatzen da.\nBertan biltzen dira Estatuko gastronomo famatuenak,urtean zehar mendietan egun horren zain, beren lana gorde duten 90 artzainak adi-adi begira dituztela. Lehiaketa horri bukaera emateko irabazi duen gaztarekin enkantea egiten da, dirutza izugarriak ordaintzen direlarik gazta horren truke,askotan 500.000 pezetatik gora ere ordaindu izan da.\nAbenduan ere Azoka berezi bat ospatzen da, Eguberri ondorengo asteazkenean hain zuzen ere, eta bertan errezil-sagar, fruitu lehor, ardi latxa, kapoi, oilar eta antzaren erakusketak nabarmentzen dira.\nEzin da ukatu, ordiziarren izate eta izaeran gehien sustraiturik dagoen jaialdia da Ordiziako Danborrada. Uztailaren 24ª iristen denean, herriko jaiak ez dira eguerdiko txupinazoarekin hasten, hasiera ofiziala ohiko danborradak ematen dio jaiari. “Tradicional y monumental”, hala azaltzen zen behin eta berriro jaien egitarauetan. Donostiakoaren antzera (hari zor dio izatea), berezko estiloa sortzen jakin du, serio eta Gipuzkoako herritan antolatzen den beste edozeinekin parekatuz gero, diferentea.\nHain dago sustraiturik jai hori ordiziarrengan, non esan daiteke ordiziar bat bizi den tokian, danborrada bat dagoela. Izan ere, Goierriko herritan egiten diren danborrada asko eta asko, ordiziar baten ekimena izan dira, danborrada gauza diferente eta berezi bezala sentitzen duen ordiziar batena, okerrik egin gabe esan daiteke danborrada horiek guztiak Ordizia estilokoak direla.\nOrdiziar danborrada noiz hasi den galdezka haste bagara, nahikoa ilun daude gauzak. 1913. urtea jotzen dute hasierako bezala. 1913ko Santiago egunean egin omen zen prozesio bat, Santa Anaren irudi berriarekin eta bertan estreinatu omen ziren trajeak eta 300 suzi baino gehiagorekin egon omen zen. Ez-ohiko ikuskizun hori aipatzen da danborradaren balizko lehen erreferentzia moduan, batek baino gehiagook aipatzen ditu karrozak, konpartsak, heraldoak, morroiak, 1903aren inguruan behar bezala jantzita.\nHerriaren ekimenak arrakasta handia izaten dute Ordizian, horretan datza bere nortasun eta izaera sendoa, hain justu. Horregatik, hortik abiatuta, erraza da danborrada antolatzea. Eta gaur eguneko danborradara iristeko lehen urrats horiek 1917-1918 urteetan ditugu, bere burua erabat ordiziarra sentitzen zuen donostiar bati esker. Joaquin Pascual Echeberriaz ari gara, Ordiziako danborradaren muin eta bihotza. Ordiziar askoren oroimenean geratu zen 1922ko danborrada, 400 bat konpartsazalek parte hartu zuen ikuskizun eder hartan. Urtero ez egi arren, 1923, 1926, 1929, 1935 urteetan egin ze. Gerra Zibilaren garaian ez zen antolatu, eta 1941etik aurrera, Esperanza eta Chapel gorri elkarteek bereganatu zuten danborradak egiteko ardura. Ondoren, 1974tik aurrera, Jakintza ikastolak antolatu zituen, eta azkenik, Jesus Mari Lizaren zuzendaritzapean lagun talde bat hasi zen antolatzen, Udalaren laguntzarekin.\nSegidako hauek dira Ordiziako Danborradan jotzen direnak:\nLa 14 (“Irureta” Tolosako ihauterietako 14. partiturari dagokiona).\nAsisito, “La del hamaika” izenburuarekin.\nRaimundo Sarrieguiren “Retreta” pieza Donostiako Danborradakoa, Ordizian “Las Olas” deitzen zaiona, Iriaren eta Diana.\nEta amaiera gisa, Gurrutxaga maisuaren Ordiziako Martxa, 1947koa; Fermin Serranoren hitzetan: “briosa, elegante y hermosa marcha en la que no se sabe qué admirar más, si el maravillosos trenzado que ejecutan los tambores y barriles en acertados arabescos de sonoridad y conjunto o la majestuosa marcialidad de sus vibrantes notas”.\nUztailaren 24ko Gabon Zaharra\nDanborradari buruzko nire oroitzapenak gogora ekartzea erraza bezain atsegina zait. Beharbada ez direlako urte asko jotzeari utzi geniola... Lehendabizi, hilabete inguru igarotzen genuen entseguetara joaten. Santa Ana aldera inguratzen ginen halakoetan, arboledan egonaldi bat egin ondoren edo frontoian saskibaloi partidaren bat ikusi eta gero. Eta garai hartaz batez ere entseguen azken eguna datorkit gogora, izan ere orduan banda etorri eta emozioa handiagotu egiten baitzien.\nLaster batean jendetza urduriaren kolore nahasmendu hura lasaitu eta sailkatu egiten zen Larizen eraginez: banda, barrilariak, danbor joleak, karrozak... Eta lehen kantuan jotzeari ekin aurretik, tronpetatxoaren lehen deia entzun aurretik, orduantxe – eta ez abenduaren 31n – sentitzen nuen beste urte bat igaro zela: 24, 25, 26... Baina ez nuen gehiegi pentsatzeko edo sentitzeko betarik izaten, berehala Antxon – aita nahiz semea- bere goilara-sardexka handiari eragiten hasten baitzen.\nEguna iristen zenerako, barrila prest egoten zen – gau batez uretan egona, egurra prest eta txukun pintatua -, jantzi zuriak garbi eta ondo lisatuak, sukaldari txanoa behar bezala almidonatua. Eta gisa hartan jantzirik, lagunak ogitarteko bat jatera joaten ginen aurrena (Miami, Oiangu); gero Bustuntzara jaisten ginen, eta han kafe bat, kopaxka bat bartzen genuen.\nLehen doinuak etxeko balkoian egon ohi zen Gurrutxaga maisuari eskaintzen genizkion. Gero, suge astu baten antzera, gudarien etorbidean gora egiten genuen. Eta ikusleak alde banatan. Eta agurrak. Eta begi keinuak. Eta etengabe Lariz. Eta frai Andres. Eta emozioa, beti bezain berdina, beti bezain desberdina. Harik eta, herria igarotakoan, Malkasko aldean, atseden ttiki bat eta tragoska bat hartzen genuen arte. Han egiten genuen ziabogan bakarrik ikusten genuen danborrada bere osotasunean. Han begiratzen kantinerei.\nDanborrada hunkigarriagoa egiten zen – eta da- berriro ere herri-herrira sartu eta makila hotsa kale estuetan biderkatzean, ikusleak ondo-ondoan sentitzean, plaza gero eta hurbilago sumatzean. Eta azkenean plaza: ate guztiak zabalik dituen eszenategi erraldoia, gure historiaren lekuko isila. Eta Idiarena, eta Asisito, eta Las Olas, eta Martxaren ordua uste baino lehen. Eta denok hunkipen berean preso, daudenak eta ez daudenak.\nTronpetaren deia plazan ozenagoa egiten da, oilo ipurdia ateratzen dizu. Denak adi daude, erne baino erneago, eta begiak Ana, Antxon, Iñakirengan jarriak. Iritsia da Martxaren ordua. Adi eta erne, hortaz, eta sentimenduak borborka, eskuetan dardarazioa. Baina musika aurrerago eta norbera lasaiago sentitzen da, eta gogotik jotzen duzu, hunkiturik,.Harik eta, oihartzun urrun baten antzera, berriro ere amaierako tronpeta deia entzuten duzun arte.\nAurtengoa ere igaro dela sentitzen duzu txalo zaparrada entzutean. Nekatua sentitzen zara, baina dagoeneko pozaren pozez daukazu zure barrena. Eta Baaat, Biii, Hiruuu, Laaau, Booost, Seeei, Zaaazpi, kanpora! Haur batek makilatxo bat eman diezaiozula eskatzen dizu. Ez emateko esana dizute, baina haren begiei erreparaturik


Hiru zauritu Oñatin gertaturiko istripu larrian - Oñati - Goiena.eus\nHiru zauritu Oñatin gertaturiko istripu larrian\nGorka Etxabe 2004-01-14 12:19\nIstripu larria gertatu zen Oñatin martitzen arratsaldean. 18:45ean gertatu zen istripua, San Prudentzioko bidegurutzetik Oñatira doan bidean. Zumadia altzariak denda dagoen toki parean.Gipuzkoa-2630 errepidea da hori. Hiru autok elkar jo zuten aurrez aurre eta kolpearen ondorioz, hiru gazte oñatiar zauritu ziren.\nVolskwagen Golf bateko gidariak jasan zituen zauri larrienak, Peugeot 206 bateko gidaria eta laguntzailea ere ospitalera eraman zituzten, eta hirugarren autoa Jeep Cheeroke bat izan zen. Hirurek egin zuten talka 18:45ean.\nZaurituak hiru oñatiar gazte dira, hirurak ere Arrasateko Eskualde Ospitalera eraman zituzten. Bat oso larri, 25 urteko gizonezko bat, M.A.H.D inizialduna. Beste biak, 27 urteko gizonezko bat J.P.I inizialduna eta 22 urteko emakumezko bat, N.C.A, zauri arinagoekin eraman zituzten.\nErtzaintzak errepidea itxi behar izan zuen une batez, eta auto ilara luzeak sortu ziren Oñati eta San Prudentzio artean.


Stoke the Flame: 5 sekretuak pasioa gordetzeko zure ezkontzan - Ezkontza Aholkularitza\nEzkontza LizentziakEzkontza AholkularitzaFamiliaren Finantza PlangintzaOndare PlangintzaAdopzioaEzkontzakIdeia Eta Aholku ErromantikoakAzken BerriakZodiakoaren ZeinuakLaguntza Ezkontzan Barkamenarekin\nNagusia / Ezkontza Aholkularitza / Stoke the Flame: 5 sekretuak pasioa gordetzeko zure ezkontzan\nStoke the Flame: 5 sekretuak pasioa gordetzeko zure ezkontzan\nErakarpen fisikoa eta ahalegina\nHarremanetan sutsu nola sartu jakiteko Cheatsheet\nZure ezkontzan pasioa mantentzea lan herkulearra iruditzen al zaizu? Nola mantendu sakondu aurretik Erromantizismoa bizirik, garrantzitsua da ulertzea gauzak funtziona dezaten, biek erabaki beharko duzue zer egingo duzuen ezkontza zirraragarria izan dadin.\nZure ezkontzan pasioa gordetzeko behar dena eginez, harreman interesgarria mantenduko duzu eta zure ezkontzan grina berreskuratuko duzu.\nEzkontza gauza ederra da eta ezkontza sutsua are hobea. Zure ezkontzari pasioa emateko, garrantzitsua da gauza gutxi hauek probatzea. Harreman interesgarria mantentzeko hainbat modu daude.\nAholku hauek harreman bat osasuntsu mantentzeko epe luzera harreman aholkuak harreman batean pasioa zer den eta erromantizismoa bizirik mantentzeko moduak ulertzen lagunduko dizu.\nHarreman batean pasioa eraikitzeko moduak\nHarreman bat bizirik mantentzeagatik, komunikatu beti zure bikotearekin.\nNoski, badaude eztabaidatzea merezi ez duten eta ahaztu beharreko gauza batzuk. Hala ere, arau-haustea badago edo zuetako bat larrituta sentitzen bada, komunikatu zure sentimenduak. Sentimenduak denbora luzean ontziratzen badira, azkenean pertsona batek eztanda egiten du eta bikote batentzat garbitzea zaila den nahaspila uzten du.\nZure harremana bizirik mantentzeko aholkuak lortzeko, ikasi gaiak etorri ahala aurre egiten eta utzi beti irekitako kanal bat komunikazioa . Ezezkortasuna eta nahigabea galtzen uzten baduzu eta horri buruz komunikatzen ez bazara, zure harremanaren desegitea saihestezina da.\nZu ere dibortzioa lortzea erabaki zuen , oraindik ezkontidearekin komunikatu beharko zenuke. Oraingoan, bezalako enpresetako abokatuekin izango litzateke Hackworth legea gelan. Beraz, ohitu komunikatzen eta elkarrekin itsasten.\nNola izan sutsua harreman batean? Musu bat, besarkada luzea edo ohean gau erromantikoa izan, garrantzitsua da elkar ukitzea fisikoki harremana zirraragarria izan dadin.\nHarremanetan sutsua izatea erraza izan daiteke erritual batzuk egin eta horiei eusten badiezu. Adibidez, saiatu goizean etxetik ez irteten elkarri agur musurik eman gabe.\nHarreman bat bizirik mantentzeko moduari esker, musuak fisikoki zentzatzeko modu bikainak dira maitasuna eta pasioa harreman batean.\nUkitu fisikoa zure bikotearekin zaintzen duzula jakiteko modu bikaina eta ezinbestekoa da.\nLan asteak eta asteburu zoroen artean, bikote bat erronka izan daiteke benetan eseri, konektatu eta elkarren artean gertatzen dena jakitea.\nGauean igarotzen diren bi ontzi zareten puntura iritsi aurretik, programatu zita gau bat .\nHarremanetan grina berreskuratzeko aholku onenetariko bat zure ezkontidearekin asteko zita gauean ateratzeko konpromisoa hartzea da.\nBaliteke astetik astera aldatzea, baina ziurtatu zure ezkontidearekin joateko hitzordu iraunkorra duzula.\nBerriro konektatzeko, eskertzeko eta dibertitzeko unea da. Afaria eta dantza bezalako zerbait fisikoa eta erromantikoa egiten duzun ala ez, saltxitxekin eta freskagarriekin merkatalgunean zehar paseatzen baduzu, egin zerbait elkarren artean, ondo pasatzeko eta astero lasaitzeko.\nEzkontza pasiorik ez izateko arrazoietako bat erakarpen maila dagoeneko ez dagoelako da. Begiratu eta osasuntsu egoteak pasioa bizirik mantentzeaz gain, zoriontsu egiten zaitu. Horrek berriro ere ziurtatzen du bikotea sutsuki maitatzeko energia eta ilusioz beteta zaudela.\nHarreman berri bat nola mantendu galdetzen al duzu? Harro gehiago zure itxura fisikoarekin eta ikusi ezberdintasunak zure ezkontzan.\nDistantziak beti bihurtzen du bihotza maiteago. Beti elkarren inguruan bazabiltza, hartu atsedena.\nnola gorde intimitatea zure ezkontzan\nNola berreskuratu grina zure harremanean, asperdura eta monotonia zure harremanean murgilduta daudela sentitzen baduzu?\nHarremanetan pasioa erakusteko moduetako bat zure etxetik kanpoko jendearekin harremanak mantentzea eta lantzea da. Harremanetan pasioak zein garrantzitsua den ulertzeko modu osasuntsua da eta etxera joan eta zure ezkontidea ikustera ilusioa pizteko.\nPasioa berriro harremanean sartzeko bost aholku hauek egokitzapen mental eta fisiko batzuk hartuko dituzte. Hasieran deseroso sentitu daitezke, baina merezi dute. Pasioa berriro zure ezkontzara ekartzea lan handia izan daiteke, baina benetan aldatzen lagun dezake.\nZure harremana aspergarria al da?\nHemen daude zure ezkontzan grina nola piztu eta berpizten jarraitzeko moduko orriak.\nHarreman bat mantentzea edo mantentzea ezkontza osasuntsu baten azken hitz modua da. Ez moztu txokoak harreman arazoak konpontzeko orduan. Baloratu zure harremana eta eman denbora neurri ona arazoei buruz eztabaidatzeko eta gatazkak zure harremanean. Bilatu lehenik bikotea ulertzen eta ondoren ulertzen .\nBikotekidea kritikatu baino maizago baloratu. Ez nitpick gai txikiak. Ikasi zure bikotekidearekiko gogaitzen zaituzten ohitura batzuk askatzen.\nGogoratu bikotearengatik egin zenituen gauza guztiak oroitzapeneko lehenengo urte edo hilabeteetan, edo harremanean. Errepikatu data gau horiek, birsortu oroitzapen horiek . Utzi maitasun oharrak, eska ezazu gogokoen duzuen otordua edo etxean egosi bera, jantzi sentsualki, hasi sexua, landu zure osasuna eta itxura mantentzea. Garbitu eta errepikatu.\nEntzunaldiak ordaintzen du. Zure bikotea entzutea beraiekin hitz egitea bezain garrantzitsua da. Zure ezkontidea entzuteak entzuten eta baliozkotzen ditu.\nHarremanen hasiera oso leuna da. Baina harreman iraunkorra, sutsua eta betea izateko gakoa maitasuna, zintzotasuna, konfiantza, elkarrekiko errespetua eta elkarrekin barre egiteko gaitasuna mantentzea da zure ezkontzaren oinarri gisa.\nEz dut erori nahi\nsexu estiloak zure senarra asetzeko\nbikote zaharrentzako ezkontza opariak


Arraina lehorrera - Ahotsak.eus\nArraina lehorrera
Arraina deskargatzeko "milotarrak" erabiltzen ziren. Neurria erabiltzen zen, 20 kilo. Neurritik tiñara, eta handik kaxetara. Egurrezko tiñak. Neurritik zuzenean kaxara ere bai; erosleak botatzen zuen jela. Jelatokia zegoen.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan DON-054-032 kodeko bideoa nahi duzula aipatzea: ahotsak@ahotsak.eus\nArraina deskargatzeko "milotarrak" erabiltzen ziren. Neurria erabiltzen zen, 20 kilo. Neurritik tiñara, eta handik kaxetara. Egurrezko tiñak. Neurritik zuzenean kaxara ere bai; erosleak botatzen zuen jela. Jelatokia zegoen.\n-Ta ze erabiltzen zan arraia eramateko toki batetik bestera?\n-Millotarrak, bai eta han geo jartzen zan zera bat, neurriya, eta hura bete eta hainbeste neurri botatzen zan eskatzen zun neurriyak.\n-Ta zenbat, zenbat kilo zan neurri bakoitza?\n-Hogei uste det.\n-Hogei kilo, bai.\n-Eta, millotarra nolakoa zan, otar bat, [minbrezkoa]?\n-Millotarra zan, hau bezela baiñan haundiya bezela, hau, hauxe, baiño hola, zabalo klaro. Eta erdiyan zekan zera bat, heltzeko, eta gizonak ematen zuten hola.\n-Bakoitzian, esku bakoitzian bat?\n-Orduan karratuak zian?\n-Karratuak zian orduan, kuadrauak?\n-Bai, bai, hola pixka, pixka forma gabe, bai.\n-Eta gero kajak eta hortik, neurritik kajara?\n-Neurritik, neurritik tiñara, ta gero andriak tiñatik kaja, kajara.\n-Eta tiñak nolakuak zian?\n-Nolakuak ziran tiñak?\n-Tiñak? Hola haundiyak, egurrezkuak, bai.\n-Bai, kajeta, bai.\n-Kajetara, ta izotza ta nork jartzen zun?\n-Bueno, este, batzuetan, este, neurritik botatzen zan kajara direkto, eta kaja bakoitzea, zea, erosi zunak, erosten zunak botatzen zun, zea, izotza. Osea, ya tiña gabe ta ezer gabe, ya geo azkeneko, azkeneko aldian zea, lehen-lehen iten zan tiñakoa, baiñan gero, ya kaja direkto, bota hola eta kapa bat zera bota, ta yasta.\n-Eta izotza nundik ekartzen zan?\n-Hor egoten zan, zera, hor zegon jela, jela-tokiya.\n-Jela-tokiya hor bertan zeon, baiña ez zan ekartzen kanpotik, "Cervezas el Leon"etik edo?\n-Bueno baiño hori ez dakit noiz, baiñan hemen aspaldi zegon, zea, jela-tokiya. Ta juten ziñan ta direkto hartzen zenun jela.\n-Eta gero kamioietara?\n-Bai, bai, direkto, ["camion"] eta martxa.\nGetariako arrain-saltzaileak Zumaian\nArraina deskargatzea eta benta\nArraste-ontzientzat lanean, portuan arraina sailkatzen


Irekita dago Getxo Kirolak-eko abonamenduan eta kirol-ikastaroetan hobariak eskatzeko epea - Getxo - Hiruka.eus\nIrekita dago Getxo Kirolak-eko abonamenduan eta kirol-ikastaroetan hobariak eskatzeko epea\nErredakzioa 2019-10-11 09:54\nAzaroaren 30era arte dago epea zabalik Getxo Kirolak-ek eskaintzen dituen hobariak eskatzeko, udal kiroldegietako instalazioak erabiltzeko bazkideen abonamendua eta kirol ikastaroen kuota ordaintzen laguntzeko ematen direnak.\nAbonamenduaren eta ikastaroen tarifak hobariakaz murriztu daitezke, eta kasu bi aurreikusi dira:\nLanbide arteko gutxieneko soldataren araberako murrizketa, harpidetzaren eta ikastaroen kuotaren hobari gisa\nEstandarizatutako familia-errentan oinarritutako hobaria, familia ugariei zuzenduta dagoena eta harpidetzari aplikatzen zaiona.\nHobari biak jasotzeko eskakizunak betez gero, onuragarriena aplikatuko da, urtebetez; eta ez da modu automatikoan berrituko.\nEskabidea egiteko eta dokumentazioa entregatzeko tramitea azaroaren 30a baino lehen formalizatu behar da, Fadurako edo Gobelako erabiltzaileen arretarako bulegoetan, 08:00etatik 14:15era. Ez dira kontuan izango epez kanpo aurkezten diren eskabideak.\nGetxo Kirolak-en webguneko “Izapide eta tarifak” atalean daude eskuragarri informazio osoa eta eskabide-agiriak.


GHK: Gipuzkoak Senegaleko ordezkaritza bat hartu du hondakinak kudeatzeko Gipuzkoako eredua ezagutzeko\nJosé Ignacio Asensio Ingurumen diputatuak eta Harkaitz Millan Kultura eta Lankidetzako diputatuak Senegaleko ordezkaritza sozial bat jaso dute, non Gipuzkoako Nazioarteko Lankidetza Zuzendaritzak Gandiol proiektuaren garapena babesten duen. Laneko bisita honen helburua hondakinen kudeaketa integralerako Gipuzkoako eredua ezagutzea da, Gandiolen osasuna eta ingurumena zaintzeko antzeko sistema ezartzeko.\nJosé Ignacio Asensio: “Garrantzitsua da Gipuzkoarentzat gure hondakinak modu seguru, moderno eta iraunkorrean kudeatzeko azpiegiturak izatea”.\nHarkaitz Millan: “Garapen bidean dauden komunitateetan gizarte, kultura eta ingurumen garapena babestea funtsezkoa da Gipuzkoaren ikuspegi plurala eta soziala izateko”.\nJosé Ignacio Asensio Ingurumen diputatuak eta Gipuzkoako Hondakinen Kontsortzioko presidenteak, Harkaitz Millan Kultura eta Lankidetzako diputatuak eta Fernando San Martín Gipuzkoako Foru Aldundiko Nazioarteko Lankidetzarako zuzendariak, Senegaleko ordezkaritza bat hartu dute gaur. Hain zuzen, "Hahatay son risas de Gandiol" GKEko ordezkariak. Irabazi-asmorik gabeko elkarte horrek Senegalen eta Espainiaren arteko garapenerako lankidetzan dihardu. Hahatayko garapen kultural eta komunitarioko proiektua Gipuzkoako Foru Aldundiak ondo ezagutzen duen proiektua da, Kultura eta Nazioarteko Lankidetza zuzendaritzak babestu eta finantzatzen baitu. Hondakinen tratamenduaren arazoa lehentasun bihurtu da, Gandiolen bizi diren pertsonen bizi-kalitateari, ingurumenari eta osasunari eragiten baitie. Horregatik du lehentasuna hondakinak kudeatzeko sistema bat abian jartzeak, osasuna eta ingurumena zaintzeko.\nAsensiok Gipuzkoako hiri-hondakinen kudeaketa eredua ezagutarazi du eta, azkenik, Gipuzkoako Ingurumen Guneko instalazioak bisitatu dituzte, bertatik bertara ezagutuz. Ingurumeneko diputatuak adierazi du, halaber, garrantzitsua dela Gipuzkoarentzat bere hondakinak modu seguru, moderno eta iraunkorrean kudeatzeko azpiegiturak izatea.\nBestalde, Harkaitz Millanek adierazi duenez, “kasu honetan, garapen bidean dauden komunitate eta herrien garapena, ingurumenekoa, soziala eta kulturala, gizarte-aldaketaren eragile indartsua da. Tokiko proiektu txikiek aldaketa sozial handiak bultzatzen dituzte”.\nGandiol Senegaleko ipar-mendebaldeko herri txiki bat da, 29 herrixkaz osatua. Senegalgo landa-komunitate handienetako bat da, 22.119 biztanle baititu (% 55 emakumeak), baina premia handiena duen komunitateetako bat ere bada, kokapen geografikoagatik eta, ondorioz, Senegal ibaiaren deltak herrixkaren bizia mehatxatzen duelako. Gandiolen nabarmentzen den beste ingurumen-arazo larri bat zabor ugaria da, bereziki plastikoak, hondakinak kudeatzeko inolako azpiegiturarik ez dagoelako eta horri buruzko programa publikorik ez dagoelako.\n2015. urteaz geroztik, bi lege daude Senegalen, plastikoaren eta haren deribatuen erabilera arautzen eta debekatzen dutenak, baina oso gutxi aplikatzen dira, herrialdearen errealitate ekonomikoagatik, hiri-hondakinen kudeaketarik ezagatik eta landa-eremuetan zabortegi inprobisatu asko daudelako. Horrela, herritarrentzako eta naturarentzako arazo-iturri dira hondakinak. Duela hamarkada batzuetatik hona, egoera horrek osasun-arazo handiak sortzen ditu biztanlerian, gaixotasun ikusgarriak eta ikusezinak, eta mehatxu handia da ingurunearentzat, faunarentzat eta florarentzat. Atmosferaren eta uraren kutsadura eragiten du, eta gizarte-arazoak ere bai, hala nola biztanleriaren joan-etorriak. Gainera, etorkizunean Gandiolerako ingurumen-mehatxu berriak sumatzen dira, Mauritaniarekiko mugan petrolioa aurkitu baita.\nIngurumen-kalteberatasuneko testuinguru horretan, proiektuaren helburua da hondakinen kudeaketa jasangarrirako sistema berritzaile eta parte-hartzaile bat ezartzea. Horrela, plastikoak birziklatzeko eta eraldatzeko sistema hobetu nahi dute, komunitateak hondakinak balioztatzeko, maneiatzeko eta kudeatzeko duen gaitasuna indartu, eta osasun-zentroan hondakinak kudeatzeko sistema bat diseinatu eta abian jarri.


Eredu sindikalen arteko lehia | Ekonomia | Berria\nEredu sindikalen arteko lehia\nAstelehenean abiatuko da Hego Euskal Herrian hauteskunde sindikalen epealdi trinkoa. Apirilera arte, enpresetako bozen %42,6 egingo dira, eta agerian geratuko da sindikalismo ereduen arteko lehia: gora egiten ari dira ELA eta LAB, konfrontazioan oinarritzen direnak, CCOO eta UGTren kaltetan.\nHerri honetan politikari ugari daude esaten dutenak sindikatuak sindikalismoan bakarrik ari behar dutela, bestela hauteskundeetara aurkeztu beharko genukeela; bada, hauteskunde sindikalak egunero dauzkagu». Joseba Villarreal ELAko ekintza sindikaleko kidearen hitzak dira horiek, haien jarduna babestu eta justifikatzeko. Eta hauteskunde sindikalak egunero egiten baldin badira ere, astelehenean hasi eta 2019ko apirilera arte Hego Euskal Herriko ordezkaritza sindikalaren %42,6 berrituko dute; hau da, egun dauden 23.501 ordezkarietatik 9.998 aukeratuko dira. Hauteskunde sindikalen epe trinkoa hasiko da horrela; horregatik, garai berezia izango da sindikatuentzat, orain arte egindako lana defendatu beharko baitute.\nLau sindikatu nagusiek badakite hauteskunde horietatik aterako diren emaitzek negoziazio kolektiboan eragin zuzena izango duela, eta haientzat garrantzitsua da epe hau, negoziazio mahaietan horren araberako ordezkaritza izango dutelako. Gainera, denek nabarmendu dute egungo egoeran baldintza prekarioan dauden langile eta sektoreetara iristeko borondatea. Baina sindikatu bakoitzak helburu propioak dauzka.\nHegoaldeko sindikatu nagusia da, alde handiz. Lau lurraldeetan dauden ordezkarien %36,2 ELAkoak dira, eta horregatik «gutxienez kopuru horiei eustea» izango da helburua, Villarrealek azaldu duenez. Nagusitasuna are nabarmenagoa da Araba, Bizkai eta Gipuzkoan, ordezkarien %40,83 dituelako. «Gure egunerokotik abiatuta, lan zentroetan lan egiteaz gain sektore berrietan eragiteko asmoa ere badaukagu». Sindikatuko kideak azaldu du sektore prekarioetara iritsi eta horien ordezkari eta ahots izateko borondatea duela. «Langile horien baldintzak hobetzeaz gain», lantoki gehiago sindikalizatzea ekarriko luke horrek, azken finean.\nDuela lau urteko hauteskundeen epe trinkoarekin alderatuz gero, ELA izan da sindikatu guztien artean Hegoaldean gehien hazi dena: 1,12 puntu. Antzeko hazkundea izan du LABek ere, 1,10ekoa. CCOOk eta UGTk atzera egin dute, eta hori «konfrontazioko sindikalismok etorkizuna duelako da», Villarrealen ustez. «Gatazka ezinbestekoa da langileen baldintzek gora egiteko; garbi geratzen ari da elkarrizketa sozialaren bidea arazoaren parte dela konponbiderena bainoago».\nLau lurraldeetako bigarren sindikatua da CCOO: ordezkarien %20,12 ditu, baina, 2014ko erreferentzia kontuan hartuta, 0,54 puntu egin du behera. Ez da beherakada handiegia. Araba, Bizkai eta Gipuzkoan ere 0,46 puntu galdu ditu tarte berean, eta ordezkarien %18,77 CCOOkoak dira. Baina bigarren postua galdu du erkidegoan, eta galdutakoa berreskuratzea izango da, beraz, haien helburua hauteskunde epe trinko honetan. Garbiñe Espejo Euskadiko CCOOko ekintza sindikaleko arduradunak, bederen, helburu hori zehaztu du, besteak beste: «Tarte txikia daukagu LABekin; pentsa, iaz egin genuen kongresura ordezkari baten aldearekin iritsi ginen».\nHala ere, horrekin batera eredu sindikala zabaldu nahi dutela zehaztu du Espejok: «Langileei jakinarazi behar diegu aukeratzen den ordezkari bakoitzak ez duela euren enpresaren eremua bakarrik ordezkatzen, sektoreko hitzarmenen defentsa ere egiten duela; horretarako, hainbat mahaitan indarra edukitzea beharrezkoa da, eta horregatik langileek hori jakin behar dute». Alegia, negoziazio kolektiboaren inguruan CCOOk egiten duen irakurketaren berri ematea ezinbestekotzat jo du.\nHorrekin batera, prekaritatearen eta ezberdinkeriaren aurka borrokatuko dutela ere argitu du Espejok. «Gutxieneko soldata baten alde borroka egin beharra daukagu, emakume eta gazteen lan baldintzak ere egokituz; horretarako, gure hautagaietan ere bi kolektibo horien presentzia bermatzen saiatuko gara».\nSindikatu abertzaleak CCOOren lekua hartu du Araba, Bizkai eta Gipuzkoan, eta postu hori finkatzea izango da helburua, Izaskun Garcia LABeko antolaketa idazkariaren arabera. «CCOOri alde handiagoa ateratzea da asmoa». Hego Euskal Herrian hirugarren indarra dira, eta hauteskundeen epe trinko honetan bigarrena lortzea zaila iruditzen zaien arren, erronkatzat du Garciak. 440 ordezkariren aldea dute CCOOrekin, eta zentzu horretan lehia hori estutzeko asmoa izango dute hauteskundeetan zehar. Sindikatu abertzaleak Arabara ere eramango du ordezkarien borroka, eta egun duen %13,16ko ordezkaritza %14ra igotzea izango da asmoa. «UGTrekin daukagun aldea txikitu nahi dugu, epe ertain batean Arabako hirugarren sindikatua izan ahal izateko».\nSindikatua sendotzea da asmoa, beraz. Hala dio Garciak: «Sindikatua indartu nahi dugu, langileentzat tresna eraginkor bat bihur dadin». Alde horretatik, «periferian» kokatu izan diren sektoreengana gerturatzeko asmoa azaldu du, «batez ere sektore feminizatuetara». CCOOko kideak azaldu bezala, LABek ere ordezkarian artean emakumeen presentzia bermatuko duela azaldu du. «Afiliazioari dagokionez, emakumezkoek %40 baino gehiago dira, eta parekidetasunera iristen egon gaitezke, baina egia da ordezkarien artean oraindik lana daukagula egiteko; %36 dira emakumeak, eta %40ko langa hori gainditu nahi dugu». Hazten joateko helburua, beraz, ez da ordezkarien kopurura mugatuko, baita horien nolakotasunera ere.\nSindikatu handien artean ordezkaritza gehien galdu duena da UGT, eta hori badaki Raul Arza UGT-Euskadiko idazkari nagusiak. Horregatik, Araba, Bizkaia eta Gipuzkoan daukaten «beheranzko joera» apurtzea izango da lehen helburu nagusia. 2014an, ordezkarien %11,69 zeukaten erkidegoan, eta, epe trinkoa hasi bezperan, %10,73 daukate; alegia, ia puntu bat galdu dute, eta, horregatik, Arzak %11ko langa berreskuratu nahi du: «Urtea hasi denetik apur bat igo gara, eta joera horri eutsi nahi diogu epe honetan». Horrekin batera, Araban bigarren indar izatera iritsi nahi dute, baina aukera horrek zaila dirudi, bi puntura baitaude CCOOrengandik.\nUGTrentzat garrantzitsuak dira hauteskunde hauek, beti sektoreko itunak sinatu baitituzte «gako» diren negoziazio mahaietan. «CCOOren eta UGTren artean gehiengoa daukagun mahaietan itunak sinatu ditugu». Horregatik, gehiengoei buelta emateko saiakera egingo dute ahal den sektore gehienetan, «mahai horietan eraginkorrak» direla erakutsi baitute, Arzaren arabera. Edozein modutan, UGTk izan duen beheranzko joerari buelta ematea zaila izango da, Hego Euskal Herrian 241 ordezkari galdu baititu azken lau urteetan.\nBeste gehiengo baten bila Nafarroan


Kepa de Vega: "Gurasoek eragin handia dute umeen hizkuntza ohituretan" - Elgeta - Goiena.eus\nKepa de Vega: "Gurasoek eragin handia dute umeen hizkuntza ohituretan"\nLarraitz Zeberio Lekuona 2016-04-13 10:41\nKepa de Vega, 'Elgetan Berbetan' ekimeneko dinamizatzailea.\nElgetan Berbetan ekimeneko dinamizatzaileak dei egin die gurasoei ekimenean parte hartzera.\nGurasoei zuzendutako aurkezpena egin zuen eguenean eskolan Elgetan Berbetan ekimeneko dinamizatzaile Kepa de Vegak. Neska-mutikoen hizkuntza ohiturak izan zituen hizpide, eta jakinarazi zuen umeek euren denboraren %15 soilik igarotzen dutela eskolan. "Eskolan ikasten dute euskara, baina baita ere futbolean, aisialdian edo familian", esan du.\nAzpimarratu du gurasoen eragina handia dela, eta horren kontziente izan beharra dagoela. "Gurasoak uneoro dira eredu seme-alabendako, baita hizkuntza ohituretan ere. Eskolak baino askoz ere eragin handiagoa dute gurasoek seme-alaben hizkuntza ohituretan. Argi izan behar dugu hori".\nElgetan Berbetan gurasoei zabalik\nUdazkenean ipini zuten martxan Elgetan Berbetan ekimena herrian, eta ordutik hiru talde elkartzen dira astero-astero euskaraz egiteko. Dinamizatzaileak jakinarazi du gurasoei ere zabalik dagoela ekimena, eta dei berezia egin die anima daitezen parte hartzera.\nInteresatuek udaletxean jasoko dute informazio gehiago edo berbetan@elgeta.net helbide elektronikoan.


\n\nGaldera, Idoia Mendia, Euskal Sozialistak taldea, gizarte-larrialdietarako laguntzak Iturria: Irekia\n\nInterpelazioa, Gorka Maneiro, Mistoa-UPyD, Epsilon eta Hiriko Iturria: Irekia\n\nInterpelazioa, Laura Garrido, Euskal Talde Popularra, gizarte-laguntzak Iturria: Irekia\n\nInterpelazioa, Unai Urruzuno, EH Bildu taldea, murrizketa politikak Iturria: Irekia\n\nGaldera, Gorka Maneiro, UPyD Mistoa taldea, terrorismoaren biktimentzako oroitzapen plakak Iturria: Irekia\n\n\n\n\n\n\nIñigo Urkullu lehendakariak kurtso politiko berriko lehen Kontroleko Osoko Bilkuran egin dizkioten galdera zein interpelazioak erantzun ditu.\n3 Galdera, Idoia Mendia Cueva Euskal Sozialistak taldeko legebiltzarkideak lehendakariari egina, gizarte-larrialdietarako laguntzen aurrekontu-saila handitzeari buruz.\nLehendakariak azaldu du diru-sarrerak bermatzeko errentak bizimodu duina izateko gutxienekoak estaltzen dituela: «Euskadin gizarte-beharrak dituzten pertsona guztiei legeak diru-laguntza bat bermatzen die». Urkulluk esan du gizarte-larrialdiko laguntzak aurrekontura egokitu behar direla. Lehendakariaren arabera, diru-laguntza horiek lehentasunezkoak dira Eusko Jaurlaritzarako eta 2013an aurreko urtean baino % 18,4 handiagoak izan ziren.\nLehendakariak bataren eta bestearen arteko aldea nabarmendu du. Diru-sarrerak bermatzeko errenta eskubide bat da, baina gizarte-larrialdiko diru laguntzak osagarriak dira eta aurrekontuaren mende daude.\n6. Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, Epsilon eta Hirikori emandako laguntza publikoak ikertzeko batzordean irregulartasunen arduraduntzat jo diren goi-kargudunekin hartzeko asmoa duen neurriei buruz.\nLehendakariak adierazi du ez dituela legea bete duten eta errugabeak diren pertsonak juzgatuko. Epsilon eta Hiriko kasuen irizpena, Herri-Kontuen Euskal Epaitegiko auditoretzaren erantzuna eta auzitegietako ebazpenak ikusirik, lehendakariak adierazi du egiaztatuta geratu dela pertsona horien jarduera legezkoa izan zela eta ez zutela inolako irabazirik lortu.\nGaurko Batzordean lehendakariak berriz onartu du Epsilon eta Hiriko ikerketa-proiektuek porrot egin zutela eta ez zutela aurreikusitako emaitzak lortu 2008an eta 2012an. Dena den, lehendakariak azpimarratu nahi izan dut porrota eta ustelkeria bereizi behar direla. Urkulluren arabera, ez da ustelkeriarik izan, erabakietan parte hartu zuten funtzionario publikoetatik batek ere ez zuelako diru publikoko euro bat bera ere eskuratu. Horrenbestez ez ditu epaiketarik izan ez duten errugabeak zigortuko, egia osoak jasotzen ez dituen «irizpen partzial» batean oinarriturik. «Adierazitako pertsonek legezkotasuna dute berme», esan du Urkullu lehendakariak.\n7. Interpelazioa, Laura Garrido Knörr Euskal Talde Popularreko legebiltzarkideak lehendakariari egina, gizarte-laguntzen iruzurrari aurre egiteko oraingo babes-sistema berrikusteari buruz.\nIñigo Urkullu lehendakariak esan du ez dela egia iruzur-egoera orokor batean gaudenik. Hala ere, Eusko Jaurlaritza eta Lanbide adi egongo dira, eta gehiegikeriak hautemateko eta, halakorik badago, gehiegikeriak gutxitzeko lanean jarraituko dute. «Diru-laguntzak kontrolatuko ditugu, baina ez ditugu desagerraraziko», defendatu du lehendakariak eta gogorarazi du duintasuna, kohesioa eta elkartasuna herri honen balioak direla.\nLehendakaria kezkatuta agertu da Alderdi Popularra gizartea babesteko Euskadiko sistema zalantzan jartzen ari delako. Izan ere, lehendakariak gaur azaldu du 25 urtez elkartasun-, adostasun- eta lankidetza-printzipioen arabera arautu dela. Gainera, hedabideen bidez «publikoki eta generikoki salatu dute» inolako frogarik gabe edo iruzurra konpontzeko daturik eman gabe.\n10. Interpelazioa, Unai Urruzuno Urresti EH Bildu taldeko legebiltzarkideak lehendakariari egina, Jaurlaritzak indarrean dituen murrizketen politikei buruz.\nLehendakariak adierazi du bai berak, bai Jaurlaritzak konpromisoa dutela aurrekontu sozialak egiteko. Esan du 2015erako ere eutsiko diotela Osasungintzara, Hezkuntzara eta gizarte babesera bideratutako aurrekontu-partidari, bai eta enplegu publikoari ere. Azaldu duenaren arabera, bere konpromiso soziala zera da, aurrekontuetarako hiru eurotatik bi partida horietarako erabiltzea.\nLehendakariak esan du ez duela murrizketarik egingo gizarte-politiketan; bere esanetan, politika horiei eusteak esan nahi du beste alor batzuetan inbertitzeko gaitasun txikiagoa edukitzea. Nolanahi ere, ahalegin hori onargarria dela dio, jakinda kohesioa bermatuko dituen sistema bati eutsiko zaiola.\n14. Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Jaurlaritzak terrorismoaren biktimak erailak izan ziren euskal geografiako toki guztietan oroitzapenezko mugarri eta plakak jartzea sustatzeko asmoa izateari buruz.\nUrkullu lehendakariak gogorarazi du Eusko Jaurlaritzak Memoriaren Mapa aurkeztu zuela, Bake eta Bizikidetza Planaren IV. ekimenean. Jarduera honek iradokizunak ere onartzen ditu, udaletan terrorismoaren eta indarkeriaren biktima izan direnak oroitzeko eta errekonozitzeko ekintzetarako, horien artean, aipatu ditu azaroaren 10a Memoriaren Egun izendatzea udalerri bakoitzean, ekintza pertsonalizatuak egitea, edota memoria-erreferente bat sortzea alde guztien artean adostuta.\nEz atzerapausorik, ez zalapartaka aurrera egiterik, adierazi du lehendakariak Bake eta Bizikidetzaren inguruan. Urkullu behin betiko bakea eta gizarte osoarentzako bizikidetza sendotuko dituzten balioen alde agertu da, adostasuna eta elkar ulertzea oinarri hartuta betiere.\npues me ha gustado @iurkullu le doy todo mi apoyo a usd , seguro lo has hecho bien sin duda yo con mas fuerza que nunca me han echado bronca cuando usd estaba en el pleno ,estoy fuerte , hay que tener paz y convivencia


Sartu dira ekaina...eta estreinaldiak!\nSartu dira ekaina… eta estreinaldiak!\nAnimaziozko film japoniarra, berezia bezain ederra. Kai ikasle gaztearen istorioa dugu hau, Lu sirena ezagutzearekin batera bere bizitzak emango duen aldaketaren kontakizuna. Ikusi al duzue noizbait sirenarik?\nLehen segundutik, urduritasunak jota, atzamarrak besaulkira iltzatuta edukitzea maite duzuen horietakoak zarete? Ez duze azazkalik, eta behar ere ez? Hau da zuen aukera.\nErremolkeentzako kanpaleku batean igaroko dute alaba barnetegira eraman aurreko oporraldia Cindy eta Mike protagonistek. Agur idiliko bat izan behar zuenak, ezusteko norabide beldurgarria hartuko du txanodun hiru erasotzaileren agerpenarekin.\nDespistatuta gaudela pentsatuko duzue: “zertan ari ote dira ZINEAkoak 1968ko film baten estreinaldia iragartzen?”. Ez gara zoratu, ez. Aski ondo dakigu zertan ari garen.\n60ko hamarkadan Stanley Kubrick handiak zuzendutako flmaren berrestreinaldia jasoko dute gure aretoek datozen asteetan. Bere garaian erreboluzioa suposatu ostean, egungo generazio berriak astintzera dator oraingoan. Gazteenek merezi dute halako esperientzia bisualik… Jakin badakigu ere, beteranoago batzuk ere beste behin ikusteko aprobetxatuko duzuela! On egin!\nJose Monje Cruz, Camaron goitizenez ezagututako artistatzarraren heriotzaren 25.urteurrena bete zen 2017an, eta omenaldi gisa sortu zuen Alexis Morante zuzendariak film dokumental hau.\nOrain arte ikusi dugunari buelta berri bat eman, eta familiaren artxibo ezkutura izan du sarbide zinegileak. Gauzak honela, artistaren alde ezezagunena ikusi eta entzuteko aukera izango dugu, mimoz osatutako errelatu goxo eta estu honetan. Mugarik ez musikari, guztia zeharkatzeko indarra baitu.\nBere egunerokotasunaren soiltasunean giltzapeturik, eta errutina hausteko saiakera etsi-etsian, bikote trukaketa-esperientzia bat oparituko dio Evak Jaimeri haien ezkontza urtemugan. Internet bidez bilatuko dute bikote berria, eta hainbat hizketaldiren ostean, konplizitatea eraki eta elkar ezagutzeko unea iritsiko da. Usteak erdi ustel, ez baitute espero duten hori topatuko.\nIdazle sentikor eta oinaztatua da Delphine, eleberri berri bat idaztera doan sortzaile arrakastatsua. Istorioaren lehen zertzeladak ematera doanean ezagutuko du Elle gazte atsegin eta bizkorra. Berehala nahastuko dira haien bideak, sortzaileak bere bihotza eta etxeko ateak irekitzearekin batera.\nNor da Elle, baina? Zer bilatzen du? Delphinen bizitza hauspotuko duen haize ufada da? Edo bizkarroi arima-xurgatzailea?\nInstitutuko bateko bi irakaslek sare sozialen inguruan egiten duten planteamendua azaltzen duen filma da, dokumentala, iritzia eta fikzioa uztartzen dituena. Izan ere, komunikaziorako tresna eraginkorra dira, edo hutsalkeria partekatzeko leiho soilak?\nIritzi kontrajarriak izango dituzte. Lehenegoa bizi digun garaiaren frenetikotasunari egokitutako gizona den bitartean, bigarrenak “eskola zaharraren” ereduan oinarritzen du bere egunerokotasuna. Esketx komiko eta hausnarketa sakonen tartekatzeak bideratuko dute istorioa, eta konturatzerako, batak bestea konbentzitu eta bizitzak trukatuko dituzte.\nLandazabala eremu lasaia eta baketsua dela uste duten horiek ez dakite ezer. Badira egonezinarekin bizi diren espezie ugari: oilaskoa dela uste duen azeria, zikoinarena egiten duen untxia, Bizar Zuri ordezkatu nahi duen ahatea… Oporraldia egin nahi baduzu, hobe duzu itsaso aldera jo.\nAnimazioa eta umore frantses bereizgarri hori uztartzen dituen filma da, etxeko txikien zein helduek gozatzeko moduko ipuina.\nEkainak 1, Estreinaldiak, zinea.eus


Bideo-jokoen belaunaldi berria hemen da: PS4 vs Xbox One • ZUZEU\nDatozen egunotan iritsiko dira europar merkatura Sony-ren eta Microsoft-en kontsola berriak, PlayStation 4 eta Xbox One, hain zuzen ere. Beren anai-arreba zaharrek azken zazpi urteetan 80 milioitik gora unitate saldu ostean, beren oinordekoen garaia iritsi dela erabaki dute bi konpainiek. Hala, Azaroak 22an helduko zaigun Xbox One eta aste bat beranduago Sony-ren makina.\nXbox One berriaren irudia\nPozgarria da ikustea azken urteetan bideo-jokoen merkatuak gizartean izan duen eboluzioa. Bere garaian ume eta nerabeen entretenimendurako soilik kontsideratzen zen sektorea familiako kide guztietara zabaldu da. Ez dira gutxi jokalari helduari zuzendutako jokoak, istorio konplexu eta artez beteriko planteamenduekin, Journey ederra kasu. Ostera GTA V bezalako jokoek, egun bakarrean diru gehien eskuratu duen entretenimendu produktua bilakatuz, bideo-jokoen errentagarritasuna nabarian utzi dute. Izan ere gaur egun sektore honek zineak edo musikak baino diru gehiago fakturatzen du herrialde askotan, Espainian adibidez.\nSony-ren makina berria, PlayStation 4\nIristear diren kontsolei erreparatuz esan beharrekoa da jada PlayStation 4-ak milioi bat aparatutik gora saldu dituela, Estatu Batuetan lehen egunean. Gurean 399€-tan aterako da datorren astean eta duela asteetatik erreserbak agortuak daude. Zaila izango da Olentzerotarako bat eskuratzea. Badirudi Sony-k lan ona burutu duela joko-egileen eskakizunei jarraituz, eta punta-puntako teknologiadun makina sortu du. Berrikuntza handiegirik ez izan arren, Dual Shock 4 mando berriak ukimenezko kontrola eta Led argiak eskeiniko ditu. Kontsolak 500Gb-ko disko gogorra izango du jokoak jaitsi eta instalatu ahal izateko. Albiste txar bat, hori bai, hemendik aurrera internetetik jokatzeko PS PLUS sisteman izen eman beharko da, urteko 49,99 euro ordainduz. Hori bai, honen truke internet zerbitzu bikaina eta hilabetero doako bi joko jasoko ditugu.\nBestaldetik, Bill Gates-en konpainiak bere Xbox One 499€-tan aterako du. Bere arerioarekiko 100€ garestiago saltzearen arrazoia kontsolarekin batera Kinect kamera seriean ekartzean datza. Kamera hau aurreko belaunaldikoaren eboluzioa da eta jokalariaren mugimendua pantailan erreproduzitzeko gaitasun ikaragarria du. Dena den, hardcore edo ohiko-jokalariek gogor kritikatu dute jokaldia, hautazko bezala utzi beharko litzatekeela eskatzen baitute, prezioa merkeago gera zedin. Microsoft-ek, Sony-ren moduan urteroko kuota bat eskatuko du online jokorako, baina honen ordainetan aurreko belaunaldietan erakutsi duen moduan zerbitzu bikaina eskainiko du. Teknikoki PlayStation 4-aren mailan ibiliko dela dirudi, nahiz eta zenbaitek zalantzan jartzen duten parekotasun hori.\nIkusten duzuen moduan bideo-jokoen “guda” berria hastear da. Noren alde jarriko zara zu?\nbideo-jokoak, bideojokoak, jokoak, playstation, xbox\n3 pentsamendu “Bideo-jokoen belaunaldi berria hemen da: PS4 vs Xbox One”-ri buruz\nIñaki Larrañaga 2013-11-20 11:32\nAurrerago agian erosiko dut bietakoren bat. Orain ez behintzat. Jokoak aurreko belaunaldien moldaketak dira batetik, eta gainera 360ak oraindik baditu zukutzeko moduko hainbat joku berri. Hasieran gainera hobe itxaron, hardware arazoak izaten dira eta (PS4ri gertatu zaio). Aurrera begira, eta jolasteko denbora-gogo baldintzak animatzen banaute, Sonyrena erosiko nuke. Zergatik? Joku esklusiboak hobeak iruditzen zaizkidalako (GT, Killzone, Uncharted, MetalGear?…) eta nahikotxo merkeagoa delako. Gainontzean antzeko parezido dira, ezta? Hardwarean baino softwareean begira egingo nuke erosketa, eta momentuz ez dut inondik inora ikusten irrikaz jolastu nahi dudan ezer. Trevor, Franklin eta Michael-en abentura oso hurbil daukat oraindik.\n@aieup 2013-11-20 12:04\nAdos zurekin. Momentu hauetan PS4 edo Xbox berria erosteak ez du zentzu handirik, ohikoa den moduan haserako jokoak ez baitira punta-puntakoak. Gainera esan bezala PS4 unitate batzuk arazoak eman dituzte USA-n eta Xbox One-n lehen jokuek erresoluzio arazoak dituzte (batzuen ustetan ez omen dago PS4ren mailan potentzia aldetik). Dena den, zuk esan moduan azkenean software edo jokuak izango dira erabakia hartzeko arrazoiak (prezioaz gain, noski), eta ni kasu honetan zu bezela Sony zalea naiz. Izan ere Sony-k dituen Studio propio edo first party-ak gogokoago ditut Microsoft-enak baino. Gainera orain horren modan jartzen ari diren indie jokoei dagokienean Sony-k politika zabalagoa erakutsi du. Datozen egunetan joko gehiago ezagutaraztekoak dira, hortaz adi egon behar.\nOlentzero 2013-11-21 01:39\nNigandik ez espero konsolarik, Master Race ftw. Steamekin ia sobera. Baten bat erostekotan PS4a, 100 euroengatik eta PS2 asko gustatu zitzaidalako. Baina ez dut inolako asmorik, dirua edukitzekotan ordenagailu hobeago bat erosiko nukeelako.\nGhost-ek GTA V-en salmentak garaitu zituen lehen egunean. Erotuta daude erromatar hauek.


Eukalipto-zuraren aplikazioak | Consumer\nPotentzial handiena duen espezietzat jotzen da, eta barnealdeko nahiz kanpoaldeko arotz-lanetan erabiltzen da.\nEukalipto-zura da potentzial handiena duen espezieetako bat. Azken urteotan, hainbat ikerketa egin dira, aplikazio berrietan eraldaketa eta erabilera hobetzeko. Gaur egun, Galizian eta Portugalen eukalipto-landaketek ia milioi bat hektarea hartzen dituzte, eta “Europako baso-azalera emankorrena” osatzen dute, CIS-Madeira Zuraren Berrikuntza eta Zerbitzuen Zentroak berriki argitaratu duen “Eucalipto: Zuraren aplikazioak”.\nEukaliptoa kanpoaldeko eta barnealdeko arotzerian erabiltzen da. 2. motako iraunkortasuna du, lurzorua ukituz gero (5-15 urte), eta 3. mailakoa, kanpoan eta lurrarekin kontaktuan egon gabe (15-40 urte). Ezaugarri horiek bultzatuta, eukalipto-zura erabili da ateetan, profil ijeztuak leihoetarako, sukaldeko altzariak, taula kontratxapatuak eta parket mihiztatua.\nKasu guztietan, zerratzeko eta lehortzeko teknikak funtsezkoak dira zurak kalitateari eusteko. Lehenengoak hazkuntza-tentsioen eragin negatiboak minimizatzen ditu, eta bigarrenak, berriz, hezetasuna eragiten duen deformazioa saihesten du. Lurrun bidezko tratamenduak egiten zaizkionean lortzen dira emaitzarik onenak. Nerbio zura denez, kontuz lehortu behar da hezetasunak bere propietateak alda ez ditzan.\nIberiar penintsulako espezierik ugariena eukalipto zuria da (Eucalyptus globulus). Dentsitate handia, gogortasuna, propietate mekaniko onak, kurbatzeko erraztasuna eta talkarekiko erresistentzia ditu ezaugarri nagusiak.\nHaren hedapenari esker, material horrekin egindako produktuak dibertsifikatzearen alde egin da. Orain arte, papergintzara (paper-orea) bideratuta zegoen ia erabat.\nEukalipto zuria apaindura-akaberak erraz jasotzeko egur argia da\nAkabera apaingarriak erraz har ditzakeen zura da, eta berezitasun hori bere erabilera zabaltzeko aprobetxatu da. Galiziako Zuraren Berrikuntza eta Zerbitzu Teknologikoen Zentroko “Eukalipto zuriaren Eskuliburua”-k, gainera, aldaketa horiek ahalbidetu dituzten teknika berriak nabarmentzen ditu.\nEukaliptoaren dentsitatea eta gogortasuna asko baloratzen diren arren, mekanizazioa zailtzen dute. Prozesuetan egindako aurrerapenei eta makina egokiei esker bakarrik gainditu ahal izan dira zerratze, lehortze eta kolatze lanen ondoriozko “arazo” tradizionalak.\nespezieak eukalipto kontuan hartutako eukaliptoa madera-eu potencial-eu


Athletic Club VS Rayo Vallecano 2021-9-21 | Athletic Clubeko Webgune Ofiziala\nHasieraTaldeakAthletic ClubAthletic Club VS Rayo Vallecano\nAthletic Club1 : 2 Rayo Vallecano\n2021-9-21 - 22:00\nBukatu da Athleticen bolada ona\nFalcaok 95. minutuan sartutako gol batek garaipena eman dio Rayori\nAthletic Clubek porrota jaso du Rayo Vallecanoren aurka (1-2) San Mamesen, eta beraz, denboraldi hasierako galdu gabeko bost partiden bolada onari amaiera eman zaio. Falcao aspaldiko etsaiak 95. minutuan sartutako golak, Bebek intentzioz ateratako falta batean, lehoiei ipurdikoa eman die, baina egia esan ez dute merezi izan hain parekatua izan den partida galtzea.\nGau mingotsa izan zen, Soterari arraunean egin duen ‘bikote’ historikoagatik esker onarekin hasi zena. Rayoren lehen gol gorabeheratsuak, zelai erdian lapurtutako baloi batean Alvarok aprobetxatuta, partida aldapa gora jarri zien zuri-gorriei, eta kosta egin zitzaien partida baloiarekin eta baloirik gabe hozten zuen Rayoren aurka erreakzionatzea. Iraolak, noski, ez zuen nahi lehoiak korrika egitea.\nZuri-gorrien lehen gol aukera Nico Williamsentzat prestatutako korner batean heldu zen, Athleticekin lehen aldiz hasierako hamaikakoan jokatu zuena. Bere jaurtiketa gurutzatua Isik gorputzarekin atera zuen. Lehoiak beste behin geldikako baloi bati esker partidan sartu ziren: 37. minutuan, Pathe Cissek bere ate barrura bidali zuen Muniainek berariaz ateratako falta jaurtiketan.\nZuri-gorriek markagailuan aurretik jartzeko aukera paregabea izan zuten 43. minutuan, Raul Garciak Nico Williamsi Dimitrievskiren aurrean baloia utzi zionean. Harrobiko jokalariaren ezkerkada ez zen gutxigatik sartu.\nBigarren zatia euri zaparradarekin hasi zen. Villalibrek baloia bidali zuen Rayoko atezainaren eskuetara. Bestalde, Unai Lopez lehoi ohiak txalo zaparrada jaso zuen aldageletara joan zenean. Rayok jokoa geldiarazten jarraitu zuen faltak egiten eta denbora galtzen, eta Athletic goletik gertu egon zen 93. minutuan Iñaki Williamsen erdiraketa indartsu batean, baina Morcillok bigarren zutoinean ahal izan zuen modura gora errematatu zuen. Athleticentzat ezusteko kolpea luzapeneko zazpi minutuetako bosgarrenean heldu zen. Bebek, geldikako baloietan aditua, Falcaorekin konektatu zuen, eta Tigreak bere gol usaimena erakutsi zuen baloia buruz sareetara bidaliz.